**„Komárom, Erkel F. utca út- és járdafelújítása, a Templom köz út-, járdaburkolat és vízelvezetés felújítása, valamint a Munkácsy m. utca útfelújítása**

**tárgyú közbeszerzési eljárás**

**AJÁNLATI DOKUMENTÁCIÓJA**

**(segédlet az ajánlat összeállításához)**

A dokumentáció segédlet a Közbeszerzési törvényben előírt követelmények teljesítéséhez, de tartalma önmagában nem pótolja a törvényi előírásokat.

Iktatószám: 4796- 4 /2017

Ajánlatkérő: Komárom Város Önkormányzata

Közbeszerzési eljárás fajtája: Nemzeti rezsim, Kbt. Harmadik részének 115.§ szerinti hirdetmény nélküli tárgyalásos közbeszerzési eljárás

Közbeszerzés minősítése: Építési beruházás

Az ajánlatkérési dokumentáció tartalma: I. Útmutató ajánlattevők részére

II. Ajánlott igazolás- és nyilatkozatminták

III. Vállalkozási szerződés-tervezet

IV. Közbeszerzési Műszaki Leírás

- tervdokumentáció

- árazatlan költségvetési kiírás

**I. ÚTMUTATÓ AZ AJÁNLATTEVŐK RÉSZÉRE**

Ajánlatkérő a megfelelő ajánlattétel elősegítése érdekében – dokumentációt készített. A dokumentáció tartalmazza az ajánlat elkészítésével kapcsolatban az ajánlattevők részére szükséges információkról szóló tájékoztatást, valamint az Ajánlat részeként benyújtandó igazolások, nyilatkozatok jegyzékét. A dokumentációban ajánlott igazolás- és nyilatkozatminták szerepelnek. A dokumentáció egyebek mellett tartalmazza a vállalkozási szerződés tervezetét, valamint a közbeszerzési műszaki leírást (tervdokumentációk és árazatlan költségvetési kiírások).

**1. Alkalmazandó eljárásrend, az eljárás típusa**

Az Ajánlatkérő ***hirdetmény nélküli tárgyalásos közbeszerzési eljárást*** ***folytat le a Kbt. Harmadik rész 115.§ alapján***, így abban csak az ajánlattételre felhívottak vehetnek részt. Az ajánlattételre felkért gazdasági szereplők egymással közös ajánlatot nem nyújthatnak be, de a felkért ajánlattevő más gazdasági szereplővel jogosult közös ajánlatot benyújtani. Az eljárás az ajánlattételi felhívás megküldésével indul.

### 2. A közbeszerzés tárgya

A közbeszerzési eljárás tárgya ***építési beruházás.***

**3. A dokumentációban alkalmazott egyes kifejezések értelmezése**

**3.1 Ajánlattevő**: az a gazdasági szereplő, aki (amely) a közbeszerzési eljárásban ajánlatot nyújt be.

**3.2. Alvállalkozó**: az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

a) azon gazdasági szereplőt, amely tevékenységét kizárólagos jog alapján végzi,

b) a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,

c) építési beruházás esetén az építőanyag-eladót;

Fentiek értelmében alvállalkozónak minősülnek mindazon gazdasági szereplők, akik a Ptk. szerinti vállalkozási jogviszonyban állnak az ajánlattevővel, tovább azok is, amelyekkel a nyertes ajánlattevő megbízási jogviszonyt létesít - akár tartós jogviszonyban állnak egymással, akár kifejezetten a közbeszerzési szerződés teljesítése érdekében köttetik a szerződés.

**3.3. Dokumentáció**: az általános és speciális követelményeket tartalmazó iratanyag, melyet az ajánlattevő vagy az ajánlatban megnevezett alvállalkozó a jelen eljáráshoz kiadott ajánlati felhívás előírásait betartva átvett. A dokumentáció átvétele az érvényes ajánlattétel feltétele.

**3.4. Közös Ajánlattevők:** Több gazdasági szereplő közösen is tehet ajánlatot vagy nyújthat be részvételi jelentkezést. A közös ajánlattevők kötelesek maguk közül egy, a közbeszerzési eljárásban a közös ajánlattevők vagy részvételre jelentkezők nevében eljárni jogosult **képviselőt** megjelölni. **A közös ajánlattevők vagy részvételre jelentkezők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését (nevét, székhelyét) .** A közös ajánlattevők a szerződés teljesítéséért az ajánlatkérő felé egyetemlegesen felelnek. A közös ajánlatot benyújtó gazdasági szereplők személyében az ajánlattételi vagy több szakaszból álló eljárásban a részvételi határidő lejárta után változás nem következhet be.

**3.5 Többszörös megjelenés tilalma**

Az ajánlattevő ugyanabban a közbeszerzési eljárásban - részajánlat-tételi lehetőség biztosítása esetén ugyanazon rész tekintetében -

a) nem tehet másik ajánlatot más ajánlattevővel közösen,

b) más ajánlattevő alvállalkozójaként nem vehet részt,

c) más ajánlatot benyújtó ajánlattevő szerződés teljesítésére való alkalmasságát nem igazolhatja.

**3.6 Egyéb szabályok:**

A Közbeszerzési Döntőbizottság a konzorciumok jog- és ügyfélképességével kapcsolatosan a következőkben ismertetett bírósági ítéletekre és döntőbizottsági joggyakorlatra hívta fel a közbeszerzési eljárásokban részt vevők figyelmét: A Fővárosi Ítélőtábla 3.Kf.27.267/2009/11. ítélete szerint a konzorciumoknak jogképességük, önálló jogalanyiságuk nincs, saját nevük alatt jogok szerzésére és kötelezettségek vállalására nem jogosultak. A konzorciumot polgári jogi szerződés hozza létre, a konzorciumi szerződés a szerződő felek között kötelmi jogviszonyt keletkeztet. A konzorciumi szerződéssel nem jön létre a szerződő felektől elkülönült jogi személy. Sem a Kbt., sem más jogszabály a konzorciumot jogalanyisággal, jogképességgel nem ruházza fel, ezért harmadik személyek felé szerződéses nyilatkozatot a tagok személyesen vagy képviselő útján tehetnek.

Közös ajánlattétel esetén az ajánlathoz csatolni kell a közös ajánlatot tevő Ajánlattevők által kötött *együttműködési megállapodást.*

**4. Ajánlattétel előtti kapcsolattartás**

**4.1 Kiegészítő tájékoztatás**

*Kapcsolattartás formai előírásai*

Az ajánlatkérő és a gazdasági szereplők között minden nyilatkozattétel - ha e törvényből más nem következik – **írásban, fax útján történik**, kivéve, ha az átadandó dokumentum nagy terjedelmére vagy speciális méretére (A3 vagy annál nagyobb) tekintettel a faxon továbbítás nehézkes vagy nem lehetséges, ezért személyes átvétel szükséges. A személyes átadás-átvétel minden esetben Ajánlatkérő székhelyén, a felhívásban megjelölt címen történik.

Ajánlatkérő kéri Ajánlattevőket, hogy kérdéseiket szerkeszthető MS Word formátumban elektronikusan is (a fax mellett) szíveskedjenek továbbítani a kozbeszerzes@komarom.hu e-mail címre, az elektronikus levél tárgyában feltüntetve az eljárás megnevezését.

A kiegészítő tájékoztatással kapcsolatos levelezésnél Ajánlatkérő a **kiegészítő tájékoztatást kérő levélben megadott nevet és faxszámot veszi figyelembe.**

Mind az Ajánlattevők által megküldött kérdések, mind Ajánlatkérő által adott válaszok esetén, az elektronikus (szerkeszthető) formátum és a nyomtatott formátum esetleges eltérésekor a nyomtatott formátumot kell figyelembe venni.

A kiegészítő tájékoztatások kézhezvételét az ajánlattevőnek **haladéktalanul vissza kell igazolniuk**. A kiegészítő tájékoztatások kézhezvétele visszaigazolásának elmulasztása esetén az ajánlattevő nem hivatkozhat arra, hogy a kiegészítő tájékoztatásokat nem kapta meg hiánytalanul határidőre. Kérjük a Tisztelt Ajánlattevőket, hogy a válaszok megérkezéséről a [kozbeszerzes@komarom.hu](mailto:kozbeszerzes@komarom.hu) email címre küldjenek visszajelzést!

*Kérdések feltétele*

Bármely gazdasági szereplő, aki az adott közbeszerzési eljárásban ajánlattevő lehet - a megfelelő ajánlattétel érdekében - az eljárást megindító felhívásban, valamint a dokumentációban foglaltakkal kapcsolatban írásban kiegészítő (értelmező) tájékoztatást kérhet az ajánlatkérőtől.

Az Ajánlattevőknek kiegészítő tájékoztatás iránti igényeiket (a továbbiakban: kérdések) írásban kell benyújtaniuk (személyesen vagy faxon) az ajánlattételi felhívásban megadott helyen vagy faxszámon. Az egyéb helyen benyújtott vagy más faxszám megküldött kérdést Ajánlatkérő nem veszi figyelembe. Az Ajánlattevő felelőssége, hogy az ilyen kérdések idejében megérkezzenek az Ajánlatkérőhöz.

*Válasz megadása*

Ajánlatérő a kiegészítő tájékoztatást az ajánlattételi határidő lejárta előtt ésszerű határidőn belül adja meg. Az ajánlattételi határidő lejárta előtt 3 nappal vagy azután érkezett kérdések esetében az Ajánlatkérő megvizsgálja, hogy a tájékoztatás elkészítése még az ajánlattételi határidő letelte előtt lehetséges-e, valamint hogy a kérdés megválaszolása szükséges-e az ajánlattételhez és csak akkor válaszolja meg, ha a beadás előtt még képes a kiegészítő tájékoztatást elkészíteni és megküldeni. Amennyiben az ajánlatkérő úgy ítéli meg, hogy a későn érkezett kérdés megválaszolása a megfelelő ajánlattételhez szükséges és a válaszadáshoz nem áll megfelelő idő rendelkezésre – ilyenkor élhet az ajánlattételi határidő meghosszabbításának lehetőségével. Az Ajánlattevők kizárólagos felelőssége, hogy gondosan megvizsgálják a dokumentációt, kérdéseiket lehetőleg az ajánlatkérő számára a Kbt-ben előírt válaszadási határidőkre tekintettel tegyék fel.

A gazdasági szereplő kizárólagos felelőssége, hogy olyan **telefax és elektronikus** elérhetőséget adjon meg, amelyre a megküldendő dokumentumok fogadására 24 órában alkalmas. Ugyancsak a gazdasági szereplő felelőssége, hogy a szervezeti egységén belül a kiegészítő tájékoztatás időben az arra jogosulthoz kerüljön.

**A kiegészítő tájékoztatás keretében az ajánlatkérő lehetővé teszi az ajánlattevők számára, hogy kérdéseket tegyenek fel a költségvetési kiírás pontosításával kapcsolatban, ezáltal egységesítésre kerülhessen a költségvetési kiírás.**

**4.2 Konzultáció**

Az ajánlatkészítési időszakban az Ajánlatkérő konzultációt nem szervez az Ajánlattevők számára.

**4.3 Helyszíni bejárás**

Az ajánlatkészítési időszakban az Ajánlatkérő helyszíni bejárást nem szervez az Ajánlattevők számára.

**5. Az ajánlattételi határidő meghosszabbítása**

Az ajánlatkérő az eljárást megindító felhívásban meghatározott ajánlattételi határidőt - indokolt esetben - **meghosszabbíthatja**.

**6. Az Ajánlatra vonatkozó formai és tartalmi szabályok**

**6.1 Általános elvek**

Az ajánlatot az ajánlattevőnek az ajánlattételi felhívásban, valamint a dokumentációban meghatározott tartalmi és formai követelményeknek megfelelően, és az előírt okiratok, dokumentumok, nyilatkozatok becsatolásával kell elkészítenie és benyújtania.

Jelen dokumentáció számos mintát tartalmaz, melyeket Ajánlatkérő állított össze. Ajánlattevők számára a minták alkalmazása csak ajánlott, nem kötelező. Ajánlatkérő ugyanakkor felhívja az Ajánlattevők figyelmét arra, hogy a minták az ajánlattétel megkönnyítése mellett a bírálat gyorsítását is szolgálják. Amennyiben Ajánlattevő más mintákat kíván alkalmazni, annak adattartalmának teljességéért, az előírásoknak való megfelelőségéért Ajánlattevő felel. A formanyomtatványok alanyaként ajánlattevő került megjelölésre. Amennyiben valamely nyilatkozatot csatolni szükséges az alkalmasság igazolásában részt vevő szervezetre vonatkozóan, és az Ajánlattevő Ajánlatkérő által adott nyilatkozatmintát kívánja alkalmazni, a nyilatkozat alanyaként értelemszerűen az alkalmasság igazolásában részt vevő szervezet jelölendő meg.

Az ajánlattevő köteles az eljárást megindító felhívásban, a dokumentációban és az ajánlatkérő által – a teljesítéssel kapcsolatban – szolgáltatott minden információ pontosságáról meggyőződni.

**6.2 Az eljárás nyelve**

A jelen közbeszerzési eljárás hivatalos nyelve a magyar. A közbeszerzési eljárás során megkötött szerződés teljesítése során a hivatalos nyelv a magyar. Az Ajánlatkérési dokumentáció magyar nyelven lett elkészítve és az ajánlattevők részére biztosítva. Az eljárás során minden iratot, levelet és tájékoztatást magyar nyelven kell kérni, illetve megadni.

**6.3 Formai követelmények**

Az ajánlatot írásban, gépelve vagy nyomtatva, 1 eredeti példányban, valamint 1 db, az eredeti példányról készített elektronikus adathordozón .pdf formátumban (CD lemez), lezárt csomagolásban kell benyújtani. Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatnak tartalmaznia kell tartalomjegyzéket. Az ajánlatot zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni. A nyilatkozatokat és az ajánlatot az ajánlattevő cégszerű aláírásával, vagy olyan személy(ek) aláírásával kell ellátni, aki(ke)t a cégjegyzésre jogosult(ak) meghatalmazott/meghatalmaztak. A cégszerűen aláírt meghatalmazás az ajánlathoz csatolandó. Az egyéb oldalakat az ajánlatot aláíró személy vagy személyek kézjegyével kell ellátni. Az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel (szignóval) kell ellátni.

A Kbt. 47. § (2) bekezdése alapján az eredeti ajánlati példányban szereplő dokumentumok **egyszerű másolatban** is benyújthatók. Az Ajánlatkérő előírja az alábbi dokumentumok **eredeti** vagy hiteles másolatban történő benyújtását, amelyek közvetlenül valamely követelés érvényesítésének alapjául szolgálnak: Felolvasólap, és a Kbt. 66. § (2) bekezdés szerinti ajánlattevői nyilatkozat

**6.4 Tartalmi követelmények (checklist)**

**A)** Az ajánlatnak **Felolvasólap**ot kell tartalmazni(Kbt. 66.§ (5) bekezdés), amely feltünteti az alábbi információkat:

Kötelező adattartalom:

Közbeszerzési eljárás megnevezése

Ajánlattevő neve, székhelye

Közös (konzorciumi) ajánlattétel esetén a konzorcium neve mellett az egyes ajánlattevők (konzorcium tagjai) nevét és székhelyét, konzorciumot képviselő tagot is fel kell tüntetni!

Telefon/telefaxszáma

E-mail címe

Kapcsolattartó személy (konzorcium esetén aláírásra felhatalmazott) neve, telefon/telefaxszáma/e-mail címe

Mindhárom ajánlati rész tekintetében:

1. Nettó Ajánlati ár (HUF)

2. Plusz 6 hónap többlet jótállás vállalása (igen/nem)

Dátum, aláírás

**B)** **Oldalszámozott tartalomjegyzék**

Az ajánlatnak tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak.

**C)** **Ajánlattevői nyilatkozat(ok)**

C.1 Ajánlattevői nyilatkozat a Kbt. 66. § (2) bekezdés alapján

Az ajánlatnak tartalmaznia kell különösen az ajánlattevő kifejezett nyilatkozatát az ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan. (Kbt. 66.§ (2) bekezdés) - **eredetiben**

C.2 Ajánlattevői nyilatkozat a Kbt. 66. § (4) bekezdés alapján

Az ajánlatban, az ajánlattevőnek az egyéb előírt dokumentumok benyújtása mellett nyilatkoznia kell arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e. (Kbt. 66.§ (4) bekezdés)

C.3 Ajánlattevői nyilatkozat a Kbt. 66. § (6) bekezdés a) és b) pontja alapján

Ajánlatkérő előírja, hogy az ajánlatban meg kell jelölni a közbeszerzésnek azt (azokat) a részét (részeit), amelynek teljesítéséhez az ajánlattevő alvállalkozót kíván igénybe venni, az ezen részek tekintetében igénybe venni kívánt és az ajánlat benyújtásakor már ismert alvállalkozókat. A nyilatkozatokat nemleges tartalom esetén is kifejezetten meg kell tenni, és az ajánlathoz csatolni.

C.4. Együttmködési megállapodás a Kbt. 35.§ alapján

Közös ajánlattétel esetén: 3.8. pont szerinti együttműködési megállapodás, valamint a C.1-C.3 pont szerinti nyilatkozatok

C.5 Aláírási címpéldány/aláírásminta

Ajánlattevő, illetve az ajánlatban megjelölt alvállalkozó nevében aláíró és szignáló személy aláírási címpéldányának vagy aláírásmintájának eredeti vagy másolati példánya. Nem cégformában működő ajánlattevő, alvállalkozó esetében az ajánlathoz csatolni kell közjegyző által hitelesített aláírási minta eredeti vagy egyszerű másolati példányát.

C.6. Szétválási/kiválási szerződés/ átalakulási cégiratok (adott esetben)

Amennyiben az ajánlattevő az ajánlatban -átalakulásra hivatkozással - jogelődje bármely adatát fel kívánja használni, az ajánlathoz csatolnia kell a jogutódlás tényét, körülményeit bizonyító cégiratokat egyszerű másolatban, így különösen a szétválási, kiválási szerződést, átalakulási cégiratokat.

**D) Kizáró okok igazolásai**

A 321/2015. (X. 30.) Korm. rend. 17. § (1) bekezdése szerint az ajánlattevőnek ajánlatában a Kbt. Harmadik Része szerint lefolytatott közbeszerzési eljárásban egyszerű nyilatkozatot kell benyújtania arról, hogy nem tartozik az előírt kizáró okok hatálya alá, valamint a Kbt. 62. § (1) bekezdés k) pont kb) pontját a 8. § i) pont ib) alpontja és a 10. § g) pont gb) alpontjában foglaltak szerint kell igazolnia.

Az egységes európai közbeszerzési dokumentum nem alkalmazandó, azonban az ajánlatkérő köteles elfogadni, ha az ajánlattevő a 7. § szerinti - korábbi közbeszerzési eljárásban felhasznált - egységes európai közbeszerzési dokumentumot nyújt be, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok és az alkalmasság igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel.

A Kbt. 67.§ (4) bekezdése szerint az ajánlattevőnek nyilatkozatot kell benyújtani, hogy nem vesz igénybe a szerződés teljesítéséhez a 62.§ szerinti kizáró okok hatálya alá eső alvállalkozót. A nyilatkzatot akkor is be kell nyújtani, ha az ajánlatkérő az eljárásban nem írta elő a már ismert alvállalkozók megnevezését.

**E) Alkalmasság igazolásai**

Ajánlatkérő nem írt elő alkalmassági követelményt, ezért nem releváns.

# **J) Üzleti titok**

A Kbt. 44. § (1) A gazdasági szereplő az ajánlatban, részvételi jelentkezésben, hiánypótlásban vagy felvilágosításban, valamint a 72. § szerinti indokolásban elkülönített módon elhelyezett, üzleti titkot (ideértve a védett ismeretet is) [Ptk. 2:47. §] tartalmazó iratok nyilvánosságra hozatalát megtilthatja. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz **indokolást** köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.

A gazdasági szereplő nem nyilváníthatja üzleti titoknak különösen a Kbt. 44.§ (2) – (3) bekezdésében meghatározott indormációkat, adatokat.

**K) Beárazott tételes költségvetés**

**L) Cégkivonat (adott esetben)**

**J) Meghatalmazás (adott esetben)**

**M) Egyenértékűségre vonatkozó dokumentumok (adott esetben)**

**N) Nyilatkozat arról, hogy az ajánlattevő ingyenesen, elektronikusan kérhető cégjegyzék-adatokhoz képest kezdeményezett-e módosítást vagy sem.**

**O) Változás bejegyzési kérelem (adott esetben)**

**P) Nyilatkozat a biztosítékok rendelkezésre bocsátásáról**

**Q) Nyilatkozat a szakmai felelősségbiztosításról**

**7. Teljesítési biztosíték, jótállás, jólteljesítési biztosíték, Szavatosság**

Teljesítés elmaradásával kapcsolatos igények biztosítéka:

A teljesítési biztosíték mértéke a szerződés szerinti, áfa nélkül és tartalékkeret nélkül számított ellenszolgáltatás **3 %-a,** melyet óvadékként az ajánlatkérő bankszámlájára történt befizetéssel/átutalással; pénzügyi intézmény vagy biztosító által vállat garancia vagy készfizető kezesség biztosításával, vagy biztosítási szerződés alapján kiállított – a Biztosító készfizető kezességvállalását tartalmazó – kötelezvényével lehet nyújtani.

A teljesítési biztosíték az ajánlatkérőt illeti, ha az ajánlattevő a szerződés teljesítését meg sem kezdi, vagy megkezdi, de nem fejezi be. Ajánlatkérő a teljesítési biztosíték által nem fedezett kára érvényesítésére vonatkozó igényét fenntartja. A biztosíték határidőre (szerződés hatálybalépése) történő rendelkezésre bocsátásáról az ajánlattevőnek az ajánlatban nyilatkoznia kell. A biztosítéknak a teljesítési határidőig érvényesnek kell lennie. A teljesítési biztosítékot az Ajánlattevő köteles a szerződés aláírásának napján (mely egyben a szerződés hatálybalépése) átadni az Ajánlatkérő részére.

Jótállás: Az ajánlattevő 24 hónap teljes körű jótállást köteles vállalni. A jótállás megjelölt időtartama a sikeres átadás-átvétel időpontjától számítottan értendő. Plusz 6 hónap többlet jótállás vállalása bírálati részszempont.

Jólteljesítési biztosíték a jótállási kötelezettség teljesítésének biztosítékaként:

A jólteljesítési biztosíték mértéke a szerződés szerinti, áfa nélkül és tartalékkeret nélkül számított ellenszolgáltatás **3 %-a**, óvadékként az ajánlatkérő bankszámlájára történt befizetéssel/átutalással; pénzügyi intézmény vagy biztosító által vállat garancia vagy készfizető kezesség biztosításával, vagy biztosítási szerződés alapján kiállított – a Biztosító készfizető kezességvállalását tartalmazó – kötelezvényével lehet nyújtani. A biztosíték határidőre (műszaki átadás-átvételi eljárás) történő rendelkezésre bocsátásáról az ajánlattevőnek az ajánlatban nyilatkoznia kell. A biztosítéknak a jótállási idő lejártáig kell érvényesnek lennie. A jótltejesítési biztosítékot a jótállási időszak kezdő napján (műszaki átadás-átvétel napján) át kell adni az Ajánlatkérő részére.

Szavatossági idő**:** a jogszabályban meghatározott minimum alkalmassági idő.

**8. Felelősségbiztosítás**

A nyertes Ajánlattevő legkésőbb a szerződéskötés időpontjára köteles a kivitelezési tevékenységre vonatkozó szakmai (építés-szerelés) felelősségbiztosítási szerződést kötni, vagy meglévő felelősségbiztosítását a szerződés tárgyára kiterjeszteni. A szakmai felelősségbiztosítás mértéke: legalább **15 millió/év, és 15 millió Ft/káresemény**. Az előírásoknak megfelelő tárgyú és mértékű felelősségbiztosítás határidőre történő benyújtása a szerződéskötés feltétele.

**9. Ajánlati ár meghatározásánál figyelembe veendő tényezők, körülmények**

**9.1. Beárazott mennyiség-kimutatás**

Az Ajánlati árat Magyar Forintban (HUF) kell az előírt helyeken rögzíteni számjegyekkel. Az elvégzett munkák ellenértéke is kizárólag Magyar Forintban kerül kifizetésre. Az Ajánlattevőknek alaposan meg kell ismerniük a megvalósítandó Beruházás részletes leírását és a kivitelezésük feltételeit.

Az Ajánlattevőnek az ajánlatkérési dokumentáció részét képező költségvetést kompletten – ***az* *esetleges ajánlatkérői pontosításokkal kiegészítve*** –, beárazva kell ajánlatához csatolnia. A költségvetésen az ajánlatkérői pontosításokon kívül más változtatás nem eszközölhető. Az ajánlattétel során az ajánlatkérő által a kiegészítő tájékoztatásban esetlegesen pontosított mennyiségeket kell figyelembe venni. Az egységárak megadásánál az Ajánlattevőnek a táblázatba egész forintra kerekített összegeket kell beírnia.

Az ajánlati ár magában foglalja **mindazon munkákat és azok költségeit**, amelyek az ajánlatkérési dokumentációban rögzítetteknek megfelelően a beruházás műszaki terveiben, műszaki specifikációiban és az egyéb dokumentumokban megfogalmazottak szerint a beruházás megvalósításához, a használatba adáshoz szükséges, hatóság, és kezelők által előírt feltételek teljesítéséhez, rendeltetésszerű használatához és a szerződésben megfogalmazott feltételek teljesedésbe menéséhez szükséges. Az árnak tartalmazni kell továbbá a Munka megvalósításával összefüggésben felmerülő minden közterhet, adót (kivéve általános forgalmi adó), vámot és egyéb illetéket, általános költséget, hasznot, hatósági díjakat és a Vállalkozónak felmerülő bármely kiadását.

Az Ajánlattevő által alkalmazni kívánt szállítási mód, választott beszerzési hely és lerakóhely távolság, anyag, technológia, stb. figyelembe vételével – Ajánlattevőnek úgy kell meghatároznia a tételek árát, hogy az fedezetet adjon a megvalósítás ténylegesen felmerülő költségeire. Tartalmaznia kell az összes építési, bontási, rekultivációs költséget, valamint a felvonulási költséget, és az ideiglenes építmények (pl. WC, felvonulási konténer) költségét. A munkaterületet a felújítás után helyre kell állítani, legalább az építést megelőző állapotnak megfelelően.

Az árakat a kivitelezés időtartamát figyelembe vevő **prognosztizált áron** kell az Ajánlattevőnek meghatároznia. A munkák megvalósítása során bekövetkező árváltozásokat a Vállalkozó utólag nem érvényesítheti. Az árváltozások várható mértékét a kivitelezés időtartamára az Ajánlattevőnek kell megbecsülnie, és azt be kell építeni az egységárakba, ezáltal az ajánlati árba. A munkák felmérése, elszámolása és kifizetése a Szerződésben rögzítettek szerint történik.

**9.2. Teljesség és pontosság**

Az Ajánlattevőnek teljes körű ajánlatot kell adnia a munkák megvalósítására. Az Ajánlatkérő nem fogad el semmiféle kifogást azon az alapon, hogy az Ajánlattevő elmulasztotta az ajánlatkérési dokumentáció valamely részének átvételét. Az Ajánlattevő kötelessége, hogy meggyőződjön az ajánlatkérési dokumentáció és az Ajánlatkérő által a munkákkal kapcsolatban szolgáltatott bármilyen információ pontosságáról. Az Ajánlattevő kötelessége, hogy az ajánlat benyújtása előtt teljes ismeretet szerezzen a közbeszerzési szerződés tárgyával, az elvégzendő munkával kapcsolatos minden ügy vonatkozásában. Az Ajánlatkérő feltételezi, hogy Ajánlattevő felkereste és megvizsgálta a helyszínt, amelyeket a tervezett munkák érintenek annak érdekében, hogy saját felelősségére minden olyan információt beszerezzen, amely az ajánlat elkészítéséhez és a szerződéskötéshez szükséges. Az Ajánlattevő kötelessége, hogy biztosítsa magát a beszerzési források, valamint az összes anyag, munkaerő, üzemanyag, víz, elektromos áram, egyéb energia és a munkákkal kapcsolatban szükséges hasonló dolgok beszerzését és szállítását illetően.

**9.3. Erőforrások, anyagok, szolgáltatások eredete**

Az Ajánlattevő (Vállalkozó) kötelessége, hogy biztosítson a vállalkozási szerződés teljesítése érdekében minden szükséges erőforrást. Különös figyelmet kell fordítani a munkaerő alkalmazási feltételeire, és az ezzel kapcsolatos érvényes szabályozásokat, törvényeket és utasításokat kötelezően be kell tartani.

A megkötendő szerződés alapján szállított anyag, berendezés vagy szolgáltatás eredetére nézve korlátozást az Ajánlatkérő (Megrendelő) nem határoz meg, azonban mindazokat, amelyek Magyarországon megfelelő minőségben és mennyiségben rendelkezésre állnak, egyenértékűek és nem drágábbak, mint máshol, Magyarországon javasolt beszerezni.

Az Ajánlatkérő felhívja a figyelmet, hogy a Műszaki Leírásban meghatározott gyártmányú, eredetű, típusú dologra, eljárásra, tevékenységre, személyre, illetőleg szabadalomra vagy védjegyre való esetleges hivatkozás a közbeszerzés tárgyának egyértelmű jellegének meghatározása érdekében történt, a megnevezés mellett a „vagy egyenértékű” kifejezést minden esetben érteni kell! A szabvány, műszaki engedély, előírás, ajánlás megnevezése mellett a „vagy azzal egyenértékű” kifejezést szintén minden esetben érteni kell. A Műszaki leírásban nevesített gyártmányok, berendezések, stb. helyett az Ajánlattevőknek lehetősége van mind műszaki paramétereiben, mind minőségben velük egyenértékű más gyártmányokat, berendezéseket, stb. megajánlani. Ebben az esetben az Ajánlattevőnek ajánlatában igazolnia kell az egyenértékűséget úgy, hogy az eltéréseket tételenként (a tárgy feltüntetésével) be kell mutatni és az egyenértékűséget alátámasztó dokumentumokat csatolni kell. Az alátámasztásra megfelelő eszköz lehet különösen a gyártótól származó műszaki dokumentáció vagy valamely független, szakmailag elismert szervezet minősítése. Elismert szervezetnek minősül az olyan vizsgáló és kalibráló laboratórium, valamint tanúsító és ellenőrző szervezet, amely megfelel az alkalmazandó európai szabványoknak. Az ajánlatkérő köteles elfogadni a más tagállamokban székhellyel rendelkező elismert szervezet által kiadott tanúsítványokat.

**9.4. Minőség, jótállás**

Az ajánlatnak az érvényes műszaki szabályozásoknak meg kell felelni. A munkákat az ajánlatkérési dokumentáció előírásai és a mindenkor érvényes magyar előírások kielégítésével kell végezni. Ha a kettő nem egyezik, akkor a szigorúbb előírás a mértékadó. Az ajánlattevőnek, annak figyelembe vételével kell ajánlatát megadnia, hogy az elkészült létesítményekre a Szerződésben meghatározott időtartamú jótállási időt kell vállalnia. A nyertes Ajánlattevőnek a műszaki előírásokban, a vonatkozó szabványokban és műszaki utasításokban, vagy alkalmazási engedélyekben meghatározott legmagasabb minőségi szinthez tartozó teljesítést kell vállalnia.

**9.5. Jogi- és műszaki szabályozás**

A munkák elvégzésére kötendő szerződés odaítélésére lefolytatott közbeszerzési eljárás a 2015. évi CXLIII. törvény alapján kerül lebonyolításra. Az Ajánlatkérő feltételezi, hogy Ajánlattevő ismeri a szükséges törvényi, rendeleti és szabályozási forrásanyagot, amely az adott időben Magyarország területén érvényben van, és valamilyen formában befolyásolja, vagy irányíthatja a Vállalkozó tevékenységét a szerződés végrehajtása közben, vagy azzal kapcsolatban. Az Ajánlattevő ajánlatának benyújtásával elismeri, hogy tisztában van az érvényben lévő jogszabályokkal, műszaki szabályozásokkal.

**10. Az Ajánlattételi szakaszban felmerült költségek**

Minden költség, amely az Ajánlat elkészítésével és benyújtásával függ össze, az Ajánlattevőt terheli. Az Ajánlatkérő nem felel, és nem fizet olyan kiadásokért és veszteségekért, amelyek a helyszíni bejárással, a helyszín vizsgálatával és az ajánlat elkészítésével kapcsolatban az Ajánlattevő részéről felmerülhetnek.

**11. tájékoztatás**

A Kbt. 73.§ (4) bekezdés alapján érvénytelen az ajánlat, ha nem felel meg azoknak a környezetvédelmi, szociális és munkajogi követelményeknek, amelyeket a jogszabályok vagy kötelezően alkalmazandó kollektív szerződés, illetve a Kbt. 4. mellékletében felsorolt környezetvédelmi, szociális és munkajogi rendelkezések írnak elő. A Közbeszerzési Hatóság - a foglalkoztatáspolitikáért felelős miniszter által minden évben rendelkezésére bocsátott adatszolgáltatás alapján - tájékoztatást tesz közzé honlapján a Magyarországon egyes ágazatokban alkalmazandó kötelező legkisebb munkabérről.

Ajánlattevő tájékoztatást az alábbi szervezetektől kaphat:

**Nemzeti Munkaügyi Hivatal Munkavédelmi és Munkaügyi Igazgatóság**

Munkavédelmi Tanácsadó Szolgálat

1024 Budapest, Margit körút 85.

Ingyenes (zöld) telefonszám: 06-80-204-292

Hatósági nyilvántartás: Ingyenes (zöld) telefonszám 06-80-204-667

**Komárom-Esztergom Megyei Kormányhivatal Munkavédelmi és Munkaügyi Szakigazgatási Szervének Munkavédelmi Felügyelősége**

2800 Tatabánya, Komáromi út 6.

Postacím: 2801 Tatabánya, Pf. 128.

tel: 06-34-512-470, 06-34-512-473fax: 06-34-512-477

E-mail: [komarome-kh-mmszsz-mv@ommf.gov.hu](mailto:komarome-kh-mmszsz-mv@ommf.gov.hu), [komarome-kh-mmszsz@ommf.gov.hu](mailto:komarome-kh-mmszsz@ommf.gov.hu)

**Országos Tisztifőorvosi Hivatal**

1097 Budapest, Gyáli út 2-6.

Központi telefonszám: 06-1-476-1100

Központi faxszám: 06-1-476-1390

**Magyar Bányászati és Földtani Hivatal**

1051 Budapest, Arany János u. 25.,

Tel: 1/301-2900,

zöld szám: 06-80-204-258.

## 12. AZ AJÁNLATOK, HIÁNYPÓTLÁSOK BENYÚJTÁSA

Az ajánlatot 1 db eredeti példányban írásban és 1 db elektronikus példányban, zárt csomagolásban kell benyújtani. Az Ajánlattevő kizárólagos felelőssége, hogy ajánlata megfelelő csomagolásban, példányszámban és időben kerüljön benyújtásra. Az ajánlattételi felhívásban megjelölt helyszínen kívül (pl. porta­szolgálatnál, stb.) benyújtott ajánlatok beérkezéséért az ajánlatkérő nem vállal felelősséget.

Az ajánlattevőnek ajánlata **eredeti és elektronikus példányait egy közös csomagban kell lezárni**.

A borítékon (csomagon) fel kell tüntetni:

* ajánlattevő neve, címe
* az ajánlat benyújtási címe: „Komárom Város Önkormányzata 2900 Komárom Szabadság tér 1. ”
* a feladat megnevezése az alábbi szöveggel: “**Ajánlat – Komárom, útfelújítások”**

továbbá az alábbi szöveg: „**Az ajánlat nem bontható fel 2017. április 25. 10.00 óráig”**

**Határidőben benyújtott az az ajánlat, amelyet legkésőbb a határidő lejártának időpontjában a benyújtás helyeként megjelölt irodában ajánlatkérő munkatársának átadnak. Az ajánlatkérő az alábbi honlapon található óra állását veszi figyelembe:**

**http://hu.thetimenow.com/hungary/kom%C3%A1rom**

A közvetlenül benyújtott csomag átvételéről az Ajánlatkérő átvételi elismervényt ad. Az ajánlat benyújtásának szabályai a hiánypótlások benyújtására is irányadóak.

**13. Az Ajánlatok felbontása**

Az ajánlat, illetve az azzal kapcsolatos postai küldemények elvesztéséből eredő kockázat az Ajánlattevőt terheli. Amennyiben bármelyik ajánlat az ajánlattételi határidőnél később érkezik meg az Ajánlatkérőhöz, úgy azt az Ajánlatkérő érvénytelennek nyilvánítja (a késedelem okának és felelősének vizsgálata nélkül, Kbt. 73. § (1) bek. a) pontja alapján.). A határidő után beérkezett ajánlat csomagolása az ajánlattevő személyének megállapítása céljából bontható fel, amelyről az ajánlatkérő külön jegyzőkönyvet készít. Az Ajánlatkérő ezen ajánlatokat öt évig megőrzi. Azok az ajánlatok, amelyekhez az esetleges visszavonásról szóló értesítés megfelelő időben érkezett, nem kerülnek felbontásra.

Az ajánlatok az ajánlattételi határidő lejártával azonos időpontban kerülnek felbontásra. Az ajánlatok felbontása során a Kbt. 68. § (4) bekezdés szerinti eljárási cselekményekre kerül sor. Az ajánlatkérő az ajánlatok bontásának megkezdésekor, az ajánlatok felbontása előtt közvetlenül ismertetheti a szerződés teljesítéséhez rendelkezésre álló anyagi fedezet összegét.

Ha az ajánlatok bontásán egy – ott jelen lévő – személy kéri, az ajánlat ismertetését követően azonnal lehetővé kell tenni, hogy betekinthessen a felolvasólapba.

**14. Ajánlati kötöttség**

Hirdetmény nélküli tárgyalásos eljárásban az ajánlatkérő az ajánlattételi felhívásban és a dokumentációban meghatározott feltételekhez, az ajánlattevő pedig az ajánlatához **az utolsó tárgyalás befejezésétől számított 60 napig van kötve.**

Az ajánlatkérő az ajánlatokat a lehető legrövidebb időn belül köteles elbírálni, az elbírálást olyan időtartam alatt kell elvégeznie, hogy az ajánlattevőknek az eljárást lezáró döntésről való értesítésére az ajánlati kötöttség fennállása alatt sor kerüljön.

Ha az ajánlatkérő az elbírálást nem tudja olyan időtartam alatt elvégezni, hogy az ajánlattevőknek az eljárást lezáró döntésről való értesítésére az ajánlati kötöttség fennállása alatt sor kerüljön, felkérheti az ajánlattevőket ajánlataiknak meghatározott időpontig történő további fenntartására, az ajánlati kötöttség kiterjesztése azonban nem haladhatja meg az ajánlati kötöttség lejártának eredeti időpontjától számított **hatvan napot**. Ha az ajánlattevő az ajánlatkérő által megadott határidőben nem nyilatkozik, úgy kell tekinteni, hogy ajánlatát az ajánlatkérő által megjelölt időpontig fenntartja. Ha valamelyik ajánlattevő az ajánlatát nem tartja fenn, az ajánlati kötöttség lejártának eredeti időpontját követően az eljárás további részében az értékelés során ajánlatát figyelmen kívül kell hagyni.

Az ajánlatkérő csak az eljárás nyertesével kötheti meg a szerződést, vagy - a nyertes visszalépése esetén - az ajánlatok értékelése során a következő legkedvezőbb ajánlatot tevőnek minősített ajánlattevővel, ha őt az ajánlatok elbírálásáról szóló írásbeli összegezésben megjelölte. A nyertes ajánlattevő és – adott esetben - a második legkedvezőbb ajánlatot tett ajánlattevő ajánlati kötöttsége az ajánlatok elbírálásáról szóló írásbeli összegezésnek az ajánlattevők részére történt megküldése napjától számított **harminc - építési beruházás esetén hatvan - nappal meghosszabbodik**.

**15. A kapcsolattartás formai előírása az értékelési szakaszban**

Az ajánlatkérő és a gazdasági szereplők között minden nyilatkozattétel - ha e törvényből más nem következik – írásban, fax útján történik, kivéve, ha az Ajánlatkérő által átadandó dokumentum nagy terjedelmére vagy speciális méretére (A3 vagy annál nagyobb) tekintettel a faxon továbbítás nehézkes vagy nem lehetséges, ezért személyes átvétel szükséges. A személyes átadás-átvétel minden esetben Ajánlatkérő székhelyén, a felhívásban megjelölt címen történik.

## 16. AZ AJÁNLATOK bÍrálata

Ajánlatkérő az ajánlatok bírálatát a Kbt. 69. §-ában foglaltak szerint végzi azzal, hogy a Kbt. 69. § (2) bekezdése szerinti eljárási cselekményekre szükség szerint a tárgyalás előtt, és azt követően is sor kerülhet, A végleges ajánlatokat az ajánlatkérő az eljárást megindító felhívásban meghatározott értékelési szempont alapján értékeli és – ha az eljárás korábbi szakaszában nem került sor az igazolások benyújtására – a 69.§ (4)-(6) bekezdései szerint jár el.

1. **16.2 Hiánypótlás, felvilágosítás kérés**
2. Az ajánlatkérő köteles az összes ajánlattevő számára azonos feltételekkel biztosítani a hiánypótlás lehetőségét, valamint az ajánlatokban található, nem egyértelmű kijelentések, nyilatkozatok, igazolások tartalmának tisztázása érdekében az ajánlattevőktől felvilágosítást kérni.
3. Mindaddig, amíg bármely ajánlattevő számára hiánypótlásra vagy felvilágosítás nyújtására határidő van folyamatban, az ajánlattevő vagy részvételre jelentkező pótolhat olyan hiányokat, amelyekre nézve az ajánlatkérő nem hívta fel hiánypótlásra.
4. Az ajánlatkérő köteles újabb hiánypótlást elrendelni, ha a korábbi hiánypótlási felhívás(ok)ban nem szereplő hiányt észlelt. A korábban megjelölt hiányok a későbbi hiánypótlások során már nem pótolhatók.

**16.3. Az érvényes ajánlatok rangsorolása**

Az Ajánlatkérő- mindhárom ajánlati rész tekintetében külön külön – az érvényes ajánlatokat a *legjobb ár-érték arány* szempontja alapján bírálja el az ajánlattételi felhívásban részletezettek szerint.

# **17. TÁJÉKOZTATÁS AJÁNLATKÉRŐ DÖNTÉSÉRŐL**

Az Ajánlatkérő azzal az Ajánlattevővel köt szerződést részenként, aki **a legjobb ár-érték arányt tartalmazó érvényes ajánlatot nyújtotta be**, vagy - a nyertes visszalépése esetén - az ajánlatok értékelése során a következő legkedvezőbb ajánlatot tevőnek minősített szervezettel (személlyel), ha őt az írásbeli összegezésben megjelölte.

## 18. ÍRÁSBELI ÖSSZEGeZÉS KIKÜLDÉSE

Az ajánlatkérő az ajánlatok elbírálásának befejezésekor írásbeli összegezést készít az ajánlatokról. Az ajánlatkérő az ajánlatok elbírálásának befejezésekor az írásbeli összegezést minden ajánlattevő részére egyidejűleg telefaxon vagy elektronikus úton megküldi.

Az ajánlatkérő az ajánlatok elbírálásáról készített írásbeli összegezést az ajánlattevők részére történő megküldésétől számított huszadik napig egy alkalommal jogosult módosítani, szükség esetén az érvénytelenségről szóló tájékoztatást visszavonni, továbbá a már megkötött szerződéstől elállni, illetve amennyiben a teljesítés megkezdése miatt az eredeti állapot nem állítható helyre, a szerződést azonnali hatállyal felmondani, ha az eredmény megküldését követően észleli, hogy az eredmény (eredménytelenség) törvénysértő volt és a módosítás a törvénysértést orvosolja. Az ajánlatkérő a módosított írásbeli összegezést köteles faxon vagy elektronikus úton haladéktalanul, egyidejűleg az összes ajánlattevőnek megküldeni.

**19. ELŐZETES VITARENDEZÉS**

A Kbt. 80. § szerinti előzetes vitarendezési kérelmet az ajánlatkérő címére kell benyújtani.

A kérelmezőnek az ajánlatkérőhöz benyújtott kérelmében (a továbbiakban: előzetes vitarendezési kérelem) meg kell jelölnie az írásbeli összegezés vagy egyéb dokumentum, vagy eljárási cselekmény jogsértőnek tartott elemét, továbbá a kérelmező javaslatát, észrevételét, valamint az álláspontját alátámasztó adatokat, tényeket, továbbá az azt alátámasztó dokumentumokra - ha vannak ilyenek - hivatkoznia kell. Az előzetes vitarendezési eljárás szabályait a Kbt. 80. §-a tartalmazza.

Amennyiben valamely ajánlattevő a rendelkezésére álló határidőben előzetes vitarendezési kérelmet nyújtott be az ajánlatok bontását követően történt eljárási cselekménnyel, keletkezett dokumentummal kapcsolatban, az ajánlatkérő a kérelem benyújtásától a válaszának megküldése napját követő tíz napos időtartam lejártáig akkor sem kötheti meg a szerződést - ha részajánlat tétele lehetséges volt, a beszerzés érintett részére vonatkozó szerződést - ha eddig az időpontig a szerződéskötési moratórium egyébként lejárna.

**20. IRATBETEKINTÉS**

A Kbt. 45.§ alapján az adott eljárásban részt vett ajánlattevő vagy részvételre jelentkező az ajánlatok vagy részvételi jelentkezések elbírálásáról készített összegezés megküldését követően kérheti, hogy más gazdasági szereplő ajánlatának vagy részvételi jelentkezésének - ideértve a hiánypótlást, felvilágosítást, valamint a 72. § szerinti indokolást is - üzleti titkot nem tartalmazó részébe betekinthessen. Az iratbetekintésre vonatkozó kérelemben a gazdasági szereplő köteles megjelölni, hogy milyen feltételezett jogsértés kapcsán, az ajánlat vagy részvételi jelentkezés mely részébe kíván betekinteni. Az iratbetekintést munkaidőben, a kérelem beérkezését követő két munkanapon belül kell biztosítani. A betekintést az ajánlatkérő a gazdasági szereplő által megjelölt feltételezett jogsértéshez kapcsolódó jogérvényesítéséhez szükséges mértékben köteles biztosítani. Más gazdasági szereplő ajánlatának vagy részvételi jelentkezésének teljes körű átvizsgálása a betekintés körében nem lehetséges.

Az iratbetekintést Ajánlatkérő munkaidőben (8 és 16 óra között, pénteken 8 és 12 óra közötti időpontban) biztosítja, a betekintést kérő által javasolt napon.

Az iratbetekintésen az ajánlattevő eredeti meghatalmazással igazolt képviseletre felhatalmazott képviselője vehet részt.

# **21. SZERZŐDÉS**

Eredményes közbeszerzési eljárás alapján a szerződést részenként, a nyertes ajánlattevővel - közös ajánlattétel esetén a nyertes ajánlattevőkkel - kell írásban megkötni a közbeszerzési eljárásban közölt végleges feltételek, szerződéstervezet és ajánlat tartalmának megfelelően.

Az ajánlatkérő csak az eljárás nyertesével kötheti meg a szerződést, vagy - a nyertes visszalépése esetén - az ajánlatok értékelése során a következő legkedvezőbb ajánlatot tevőnek minősített ajánlattevővel, ha őt az ajánlatok elbírálásáról szóló írásbeli összegezésben megjelölte.

A nyertes ajánlattevő

a) nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a 143. § (3) bekezdése szerinti ügyletekről az ajánlatkérőt haladéktalanul értesíti.

**II.. AJÁNLATTEVŐ SZÁMÁRA AJÁNLOTT MINTÁK[[1]](#footnote-1)**

**DOKUMENTÁCIÓ LETÖLTÉSÉT IGAZOLÓ DOKUMENTUM**

**(REGISZTRÁCIÓS LAP)**

**„Komárom, Erkel F. utca út- és járdafelújítása, a Templom köz út-, járdaburkolat és vízelvezetés felújítása, valamint a Munkácsy M. u. útfelújítása”**

Ajánlatkérő: Komárom Város Önkormányzata

Címzett: Szakmáriné Tóth Katalin közbeszerzési referens

**Az ajánlati dokumentációt letöltő gazdasági szereplő adatai:**

Neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Székhelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonszáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefaxszáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kapcsolattartó személy:**

Neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kelt: \_\_\_\_\_\_\_\_\_\_\_\_\_\_\_\_ év \_\_\_\_\_\_\_\_\_\_\_\_\_\_\_\_\_\_ hónap \_\_\_\_\_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

gazdasági szereplő cégszerű aláírása

*A regisztrációs lap ajánlatkérőnek történő megküldése az ajánlattétel feltétele. A regisztrációs lapot a dokumentáció letöltését követően haladéktalanul,* *cégszerűen aláírva, a fenti adatok kitöltésével a +36 34 541 348 telefax számra, vagy a* [*kozbeszerzes@komarom.hu*](mailto:kozbeszerzes@komarom.hu) *e-mail címre kell megküldeni! Az Ajánlatkérő nem vállal felelősséget azon regisztrációs lapok megérkeztéért és címzetthez történő eljutásáért, melyeket nem a fenti telefax számra, vagy e-mail címre küldtek meg az ajánlattevők. Ha a regisztrációs lap a dokumentáció letöltését követően haladéktalanul nem kerül megküldésre az ajánlatkérőnek, az esetben az ajánlatkérő nem tudja az ajánlattevőt értesíteni az eljárással kapcsolatosan bekövetkezett esetleges változásokról. A regisztrációs lap dokumentáció letöltését követő haladéktalan megküldésének elmulasztásából eredő minden kockázatot az ajánlattevő visel.*

## FELOLVASÓLAP

**(REGISZTRÁCIÓS LAP)**

**„Komárom, Erkel F. utca út- és járdafelújítása, a Templom köz út-, járdaburkolat és vízelvezetés felújítása, valamint a Munkácsy M. utca útfelújítása” tárgyú közbeszerzési eljárásban**

| Ajánlattevő neve |  |
| --- | --- |
| **Székhelye** |  |
| **Telefon- és telefaxszáma** |  |
| **E-mail címe** |  |
| Kapcsolattartó személy neve, telefon- és telefaxszáma |  |

**1. rész: Komárom, Erkel F. utca út- és járdafelújítása**

|  |  |
| --- | --- |
| **Nettó ajánlati ár** | **................................………………. Ft** |
| **Plusz 6 hónap többlet jótállás vállalása** | **igen / nem\*** |

**2. rész: Templom köz út-, járdaburkolat és vízelvezetés felújítása**

|  |  |
| --- | --- |
| **Nettó ajánlati ár** | **................................………………. Ft** |
| **Plusz 6 hónap többlet jótállás vállalása** | **igen / nem\*** |

**3. rész: Munkácsy M. utca útfelújítása**

|  |  |
| --- | --- |
| **Nettó ajánlati ár** | **................................………………. Ft** |
| **Plusz 6 hónap többlet jótállás vállalása** | **igen / nem\*** |

\*egyértelműen jelölendő a vállalás

Kelt: …………., …… év ………….. hó … nap

…..............................

aláírás

**ajánlatTEVŐi nyilatkozat**

Az Önök Ajánlattételi felhívására a fenti közbeszerzésre vonatkozóan, alulírott‚ ……………………………………………………………………………………. mint a(z) ……………………………………….………………………………………………. (cégnév) ajánlattevő jelen közbeszerzési eljárásban nyilatkozattételre jogosult képviselője ezennel kijelentem, hogy az ajánlattételi felhívás feltételeit, valamint a rendelkezésünkre bocsátott dokumentációt a mellékletekkel együtt megvizsgáltuk.

Az ajánlattételi felhívásban és a dokumentációban foglalt valamennyi formai és tartalmi követelmény, utasítás, kikötés és műszaki leírás gondos áttanulmányozását követően – a Kbt. 66. § (2) bekezdésében foglaltaknak megfelelően – az ajánlati felhívásban és a dokumentációban foglalt valamennyi feltételt megismertük, megértettük és azokat a szerződéstervezettel együtt jelen nyilatkozattal elfogadjuk*.*

Kijelentem, hogy amennyiben nyertes ajánlattevőként kiválasztásra kerülünk a tárgyi közbeszerzési eljárás szerinti munkára vonatkozó szerződést megkötjük és a szerződést az ajánlattételi felhívásban, a dokumentációban, a kiegészítő tájékoztatásban és a szerződéstervezetben foglaltaknak megfelelően, fenntartások és korlátozások nélkül az utolsó tárgyaláson az ajánlati adatlapon megjelölt ajánlati árért teljesítjük.

A Kbt. 66.§ (4) bekezdése alapján nyilatkozom, hogy társaságunk a kis- és középvállalkozásokról, fejlődésük támogatásáról szóló törvény szerint

* mikrovállalkozásnak,
* kisvállalkozásnak,
* középvállalkozásnak minősül,
* nem tartozik a törvény hatálya alá[[2]](#footnote-2).

Jelen nyilatkozatot az **„*……………………………..*”** tárgyú közbeszerzési eljárásban, az ajánlat részeként teszem.

Kelt: …………….., ….. év ………………. hó ….... nap

aláírás

**AJÁNLATTEVŐI NYILATKOZAT**

**a teljesítésbe bevonni kívánt alvállalkozókról**

**(Kbt. 66.§ (6) bekezdés alapján)**

Alulírott ....................................... mint a(z) ………………………………………. (cégnév) ajánlattevő jelen közbeszerzési eljárásban nyilatkozattételre jogosult képviselője nyilatkozom az alábbiak szerint:

1. A Kbt. 66. § (6) bekezdés a) pontja alapján a közbeszerzés azon részei, amelynek teljesítéséhez az ajánlattevő alvállalkozót kíván igénybe venni:

|  |
| --- |
| **A közbeszerzés azon része, amelynek teljesítéséhez az ajánlattevő alvállalkozót kíván igénybe venni** |
|  |
|  |

1. A Kbt. 66. § (6) bekezdés b) pontja alapján az 1. pontban megjelölt részek tekintetében igénybe venni kívánt és az ajánlat benyújtásakor már ismert alvállalkozók az alábbiak:

|  |  |
| --- | --- |
| **Igénybe venni kívánt alvállalkozó neve és székhelye** | **A közbeszerzés azon része, amellyel összefüggésben az Ajánlattevő alvállalkozóval szerződést fog kötni** |
|  |  |
|  |  |

Nemleges nyilatkozatot abban az esetben is kell benyújtani, ha az ajánlattevő nem kíván a teljesítésbe alvállalkozót bevonni

Kelt:......................., ……………..év. ................. hó ........ nap

……………………………….

cégszerű aláírás

**AJÁNLATTEVŐI NYILATKOZAT**

**a kizáró okokról**

Alulírott‚ ………………………………………………………........................... mint a(z) ……………………………………….………… (cégnév) ajánlattevő jelen közbeszerzési eljárásban nyilatkozattételre jogosult képviselője nyilatkozom, hogy cégünk nem tartozik a Kbt. 62. § (1) bekezdés g)-k) , m) és q) pontja szerinti kizáró okok hatálya alá.

Jelen nyilatkozatot az **„*…………………….*”** tárgyú közbeszerzési eljárásban, az ajánlat részeként teszem.

Kelt:......................., ……………..év. ................. hó ........ nap

……………………………….

cégszerű aláírás

**AJÁNLATTEVŐI NYILATKOZAT**

**a Kbt. 62. § (1) bekezdés k) pont kb) pontjáról**

Alulírott‚.............................................................. mint a(z) ……………………………………….………………………………………………… (cégnév) ajánlattevő jelen közbeszerzési eljárásban nyilatkozattételre jogosult képviselője nyilatkozom, hogy cégünk olyan társaságnak minősül-e, melyet jegyeznek szabályozott tőzsdén (a megfelelőt kérjük aláhúzni):

IGEN

NEM

Ha az ajánlattevőt nem jegyzik szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (a továbbiakban: pénzmosásról szóló törvény) 3. § r) pontja szerint definiált valamennyi tényleges tulajdonos nevének és állandó lakóhelyének bemutatása:

1. Név:

Lakóhely:

1. Név:

Lakóhely:

1. Név:

Lakóhely:

Jelen nyilatkozatot az **„*…………………………..*”** tárgyú közbeszerzési eljárásban, az ajánlat részeként teszem.

Kelt:......................., ……………..év. ................. hó ........ nap

……………………………….

cégszerű aláírás

**AJÁNLATTEVŐI NYILATKOZAT**

**a Kbt. 67. § (4) bek. alapján**

Alulírott‚ …………………………………………............................ mint a(z) ……………………………………….……………………………………… (cégnév) ajánlattevő jelen közbeszerzési eljárásban nyilatkozattételre jogosult képviselője a Kbt. 67. § (4) bekezdése értelmében nyilatkozom, hogy a szerződés teljesítéséhez nem veszünk igénybe a 62.§ (1) bekezdés g)-k), m) és q) pontja szerinti kizáró okok hatálya alá eső alvállalkozót.

Jelen nyilatkozatot az **„*.........*”** tárgyú közbeszerzési eljárásban, az ajánlat részeként teszem.

Kelt:......................., ……………..év. ................. hó ........ nap

……………………………….

cégszerű aláírás

**AJÁNLATTEVŐI NYILATKOZAT**

**Biztosítékok rendelkezésre bocsátásáról**

Alulírott ……………………... (név), mint a(z) ……..………………………... (cégnév) ajánlattevő cégjegyzésre jogosult képviselője ezennel kijelentem, hogy a Komárom Város Önkormányzata „***………………………………………….***” tárgyú eljárásában nyilatkozom, hogy az ajánlattételi felhívásban előírt teljesítési biztosítékot, illetve jólteljesítési biztosítékot az előírt határidőre rendelkezésre bocsátom.

Kelt:......................., ……………..év. ................. hó ........ nap

……………………………….

cégszerű aláírás

**AJÁNLATTEVŐI NYILATKOZAT**

**Felelősségbiztosításról**

Alulírott ……………… (képviseli: ………………) nyilatkozom, hogy jelen közbeszerzési eljárás ajánlattételi felhívásában előírt mértékű minimum 15 millió Ft / év, 15 millió Ft / kár értékű szakmai felelősségbiztosítással rendelkezünk.

**VAGY**

Alulírott ……………… (képviseli: ………………) nyilatkozom, hogy jelen közbeszerzési eljárás ajánlattételi felhívásában előírt mértékű minimum 15 millió Ft / év, 15 millió Ft / kár értékű felelősségbiztosítással a szerződéskötés időpontjáig rendelkezni fogunk.

Jelen nyilatkozatot a Komárom Város Önkormányzata ajánlatkérő által indított, a **…………………….** tárgyú közbeszerzési eljárásban benyújtott ajánlat részeként teszem.

Kelt:......................., ……………..év. ................. hó ........ nap

……………………………….

cégszerű aláírás

**AJÁNLATTEVŐI NYILATKOZAT VÁLTOZÁSBEJEGYZÉSI ELJÁRÁSRÓL**

Alulírott ……………… (képviseli: ………………) nyilatkozom, hogy az általam képviselt ajánlattevő az ingyenesen, elektronikusan kérhető cégjegyzék-adatokhoz képest módosítást nem kezdeményezett.

Vagy

Alulírott ……………… (képviseli: ………………) nyilatkozom, hogy az általam képviselt ajánlattevő az ingyenesen, elektronikusan kérhető cégjegyzék-adatokhoz képest módosítást kezdeményezett. Az ajánlathoz csatolom a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást, valamint a módosításokkal egységes szerkezetbe foglalt társasági szerződést.

Jelen nyilatkozatot a Komárom Város Önkormányzata ajánlatkérő által indított, a **…………………….** tárgyú közbeszerzési eljárásban benyújtott ajánlat részeként teszem.

Kelt:......................., ……………..év. ................. hó ........ nap

……………………………….

cégszerű aláírás

**III. VÁLLALKOZÁSI SZERZŐDÉS - tervezet**

Amelyet

- egyrészről **Komárom Város Önkormányzata** (Székhely: 2900 Komárom, Szabadság tér 1.  Adószám: 15729624-2-11 Számlavezető bank: Raiffeisen Bank Zrt.;  Számlaszám: 12029004-00204291-03900008 számlázási cím: 2900 Komárom, Szabadság tér 1.; képviseli: **Dr. Molnár Attila** **polgármester valamint Dr. Baksa-Ströcker Renáta jegyző** mint **megrendelő** (továbbiakban Megrendelő)

- másrészről a **…………………………………………………** (Székhely: ……………………………., Adószám: ………………….., Számlavezető bank: ……………………, Számlaszám: ………………………….., a jelen szerződés aláírására és a társaság képviseletére jogosult személy **……………………………..** mint **Vállalkozó** (továbbiakban Vállalkozó)

együttesen a szerződő Felek -   kötöttek, az alulírott napon és helyen az alábbi feltételekkel:

**I. ELŐZMÉNYEK**

1. A Szerződő Felek a Szerződést a közbeszerzésekről szóló 2015. évi CXLIII.  törvény (továbbiakban Kbt.) 115.§ alapján „ ***……………………………………….***” tárgyban lefolytatott hirdetmény nélküli tárgyalásos közbeszerzési eljárás eredményeként írják alá. A Szerződés a Megrendelő, mint ajánlatkérő és a Vállalkozó, mint nyertes ajánlattevő között jön létre. A felek a közbeszerzési eljárás dokumentumait, valamint a nyertes ajánlatban foglaltakat figyelembe véve kötik a Szerződést.

2. A Szerződés lényeges, elválaszthatatlan részét képezik, azzal együtt olvasandók és kezelendők az alábbi dokumentumok:

* A Megrendelő által kiírt közbeszerzési eljárás teljes dokumentációja (különös tekintettel az ajánlattételi felhívásra, az ajánlati dokumentációra, közbeszerzési műszaki leírásra, kiegészítő tájékoztatásokra, a hiánypótlási felhívásra, tárgyalási jegyzőkönyvre, amely jelen szerződés 1. számú mellékletét képezi akkor is, ha ténylegesen nem kerül csatolásra.
* A Vállalkozó által, a közbeszerzési eljárás keretében benyújtott nyertes ajánlatának teljes tartalma az esetleges hiánypótlási felhívásra megküldött válaszával együtt, amely jelen szerződés 2. számú mellékletét képezi, akkor is, ha ténylegesen nem kerül csatolásra.

Ezen dokumentumok a Felek akaratának értelmezéséhez szükségesek.

**II. A SZERZŐDÉS TÁRGYA**

1. A Megrendelő megrendeli, a Vállalkozó elvállalja a közbeszerzési eljárásban beadott ajánlatának részét képező árazott költségvetés, és egyéb nyilatkozatai alapján az ***„……………………………………..***” **munkáinak I. osztályú minőségben, I. osztályú anyagok felhasználásával, határidőre történő elvégzését, eredményfelelősséggel, hiány-, és hibamentesen.**

**A teljesítés helye:** Komárom, …………………….

**III. VÁLLALKOZÓ FELADATA**

1. A Vállalkozó kötelezettséget vállal arra és szavatol azért, hogy a jelen szerződés szerinti minden kötelezettséget – ezen belül különösen a Feladat teljesítésére irányuló tevékenységet – jelentős gyakorlattal rendelkező, szakcégtől elvárható szakértelemmel és gondossággal, legjobb tudása szerint és a legnagyobb körültekintéssel, valamint a magyar jogszabályoknak és szabványoknak/szakmai előírásoknak, továbbá a vonatkozó szakmai és hatósági, valamint a jelen szerződésben meghatározott előírásoknak megfelelően teljesíti. A Vállalkozó kivitelezés helyszínét megtekintette és megismerkedett az ott lévő körülményekkel, azt elfogadta, a tervdokumentációt megvizsgálta és azt a kivitelezési munka elvégzésének alapjául megfelelőnek találta a helyszín ismeretében.

2. Vállalkozó a munkát a műszaki dokumentációban és a jelen szerződésben meghatározott minőségben, határidőre köteles elvégezni. Vállalkozó a munkavégzés során csak a műszaki dokumentációban és a kiviteli tervdokumentációban meghatározott anyagokat használhatja fel. Valamennyi szükséges alapanyag, eszköz biztosítása a Vállalkozó kötelezettsége és feladata.

3. A beépített anyagok minőségét igazoló dokumentumokat a Vállalkozó a kivitelezési tevékenység során a Megrendelő képviselőjének köteles bemutatni és az átadás-átvételi eljárás során hiánytalanul átadni. Ez utóbbi az átadás-átvételi eljárás sikeres lezárásának feltétele.

4. Felek megállapodnak abban, hogy a Vállalkozó akkor teljesít hibátlanul, ha a megvalósult eredmény kielégíti az azzal kapcsolatban, a tervekben, a jogszabályokban, a támogatási szerződésben és mellékleteiben továbbá a jelen szerződésben megfogalmazott valamennyi követelményt és alkalmas a rendeltetésszerű használatra.

5. A Vállalkozó a Megrendelőtől átvett kiviteli tervek alapján köteles a kiviteli munkákat elvégezni, attól eltérni csak a Műszaki Ellenőr és a Megrendelő előzetes, írásbeli engedélyével lehet.

6. Vállalkozó a Szerződés aláírásával akként nyilatkozik, hogy a Szerződés elválaszthatatlan részét képező dokumentumokat, kiviteli terveket és a Megrendelő által a rendelkezésére bocsátott egyéb dokumentumokat, mint szakvállalat saját felelősségére ellenőrizte, az azokban foglalt tényeket, előírásokat ismeri. Vállalkozó a Vállalkozói Díjat ezen információk figyelembevételével, kellően nagy szakmai tapasztalatára alapozva és az építési helyszín és a körülmények ismeretében állapította meg.

7. Vállalkozó tudomásul veszi, hogy a Vállalkozói Díj a Vállalkozó szerződéses kötelezettségeihez tartozó összes költséget tartalmazza, függetlenül azok jellegétől.

8. Vállalkozó jótáll a Szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért függetlenül attól, hogy azokat saját maga vagy Alvállalkozója, esetleg egyéb jogszerűen bevont harmadik személy alkalmazza.

9. Jelentős művelet esetén (pl. eltakarásra kerülő szerkezetek eltakarás előtt) a Műszaki Ellenőrt és a Megrendelőt előzetesen írásban és megfelelő időben értesítenie kell mielőtt az ilyen munkálatot megkezdené, és elegendő időt köteles biztosítani Műszaki Ellenőrnek arra, hogy gondoskodhasson a szükséges ellenőrzésről.

10. A Megrendelő a Vállalkozó részére öltözőt, melegedőt, WC-t, tisztálkodó helyiségeket, irodát, raktárt, felvonulási épületet nem biztosít. A Vállalkozó feladata a gépek, eszközök működtetéséhez szükséges mért energiák (víz, csatorna, villamosenergia) csatlakozások kiépítése.

11. Vállalkozónak a munkálatok ideje alatt fokozottan, a mindenkori jogszabályoknak megfelelően védenie kell a környezetet a szennyeződéstől. Ezért minden hulladékot össze kell gyűjtenie és a jogszabályoknak megfelelően kezelnie kell. Vállalkozó feladata a meglévő utak tisztántartása, portalanítása, okozott károk helyreállítása.

12. A Vállalkozó a munkákat úgy végzi el, hogy az osztályos előírást tartalmazó szabványok esetében az a legmagasabb előírt követelményeknek felel meg, a minőségi osztályt nem tartalmazó szabványoknál pedig a szabványelőírás követelményeit kielégíti.

13. Jelen megállapodás alapján Vállalkozó kötelezettséget vállal a teljes mennyiségért és hiánytalanságért azon tételek esetében is, amelyek nincsenek előírva a tervdokumentációban vagy költségvetésben, viszont hozzá tartoznak a szerződés tárgyának kifogástalan kivitelezéséhez, rendeltetésszerű használatához.

14. Vállalkozó kötelessége az építőipari kivitelezési tevékenységről szóló [191/2009. (IX. 15.) Korm. rendeletben](cdp:\--1-A0700290.KOR-) foglaltak betartása.

15. Vállalkozó a szerződésben és annak mellékleteiben meghatározott tartalommal I. osztályú minőségben, hiba- és hiánymentesen, a vállalt határidőt betartva köteles teljesíteni a munkát, amelyek együttesen a szerződés teljesítésnek feltételei. Ezen feltételek bizonyítása a Vállalkozó kötelezettsége.

16. A Vállalkozó köteles a kezelői nyilatkozatok szerinti szakfelügyelet időben történő megrendelésére. A szakfelügyelet hiányából felmerülő esetleges költségeket a Vállalkozónak kell viselnie.

17. A Vállalkozó képviselője **…………………………..** a Vállalkozó meghatalmazása alapján jogosult a Vállalkozó szerződéses kötelezettségeinek teljesítése és jogai gyakorlása érdekében minden szükséges intézkedést megtenni, a Megrendelő képviselőjével a kapcsolatot tartani, arra vonatkozó igény felmerülése esetén a szerződésmódosítást előkészíteni. A képviselő személyében történő változásról Vállalkozó köteles a Megrendelőt haladéktalanul írásban tájékoztatni.

18. A Vállalkozónak teljesítenie kell a Megrendelő összes, a munkákra vonatkozó utasítását beleértve a munkák teljes, vagy részleges felfüggesztését is. Felek a munkavégzéssel kapcsolatos minden lényeges adatot, körülményt és utasítást az építési naplóban kötelesek egymással közölni. A Vállalkozó köteles felhívni a Megrendelő figyelmét azon esetre, amennyiben szakszerűtlen utasítást ad.

19. A Vállalkozó köteles a saját költségén a munkák megvalósítása, valamint a hibák kijavítása folyamán biztosítani munkaterület őrzését, köteles gondoskodni a munkaterületen a munka- és tűzvédelmi előírások betartásáról.

20. A forgalomtereléssel, forgalomkorlátozással kapcsolatos jelzések, eszközök elhelyezése Vállalkozó feladata. Ugyancsak Vállalkozó feladatát képezi a forgalom korlátozására fel­hívó tájékoztató táblák elhelyezése és az építés alatti folyamatos ellenőrzése, hiány esetén pótlása. A forgalomterelést, forgalomkorlátozást a közútkezelővel és a – Megrendelővel - egyeztetett módon az MSZ-07-3608:1991 A közutakon végzett munkák elkorlátozási és forgalombiztonsági követel­ményei című köte­lező nemzeti szabvány (27/1994 (IX. 29.) KHVM rendelet) és a KHVM Közúti Főosztály e tárgyban kiadott "Közutak elkorlátozásának és ideiglenes forgalomszabályozásá­nak kézikönyve" alapján kell végezni. A munkaterület átadása után a forgalomszabályozás, a munkavédelem megszer­vezése, az óvórendszabályok, a tűzvédelmi és egészség­ügyi rendszabályok megtartása a Vállalkozó kötelessége és felelőssége.

21. A beépítendő anyagokat, a mintavételi tervet, az alkalmazott előállítási és beépítési technológiákat Vállalkozó köteles a Megrendelővel előzetesen írásban jóváhagyatni. A munkálatok Megrendelői jóváhagyás nélkül nem kezdődhetnek meg. A beépített anyagoknak, technológiának alkalmazási engedéllyel kell rendelkeznie, amelyet a Vállalkozó köteles Megrendelő irányában igazolni.

22. A Vállalkozó az elvégzett munkájának minőségét a Megrendelő által jóváhagyott min­tavételi és minősítési terv figyelembevételével tanúsítani köteles. A Vállalkozó 8 munkanappal a munka kezdése előtt köteles átadni ellenjegyzésre a Meg­rendelő műszaki ellenőrének a keveréktervet, és a gyártási utasítást, amit a műszaki ellenőr építés közben szúrópróbaszerűen ellenőriz.

23. A Megrendelő jóváhagyása Vállalkozó teljes körű felelősségét nem csökkenti és nem mentesíti a Vállalkozót az egyébként szükséges engedélyek és jóváhagyások beszerzése alól.

24. A Vállalkozó köteles a Megrendelő számára a munkák műszaki ellenőrzését folyamato­san lehetővé tenni, és az ahhoz szükséges adatokat, valamint felvilágosítást megadni.

25. A Vállalkozó köteles egyeztetni a Megrendelővel minden ellenőrzés és vizsgálat időpontját és helyét a Szerződés előírásai alapján. A Vállalkozó köteles a Megren­delő­nek továbbítani a vizsgálat eredményeit tartalmazó dokumentumot eredeti vagy hiteles másolatban.

26. A Vállalkozó köteles a munkák kivitelezése és megvalósítása, valamint a hibák kijavítása során megtenni az összes tőle elvárható intézkedést a környezet védelmére. A Vállalkozó teljes mértékben felelős a munkahelyi műveletekért és az általa alkalmazott építési módszerekért, amelyeket úgy kell megválasztania, hogy azok ne veszélyeztessék más építmények biztonságát, ne okozzanak kárt a környezetben.

27. A Vállalkozónak minden tőle telhetőt meg kell tennie a személyi sérülések és vagyoni károk bekövetkezésének megelőzésére. A Vállalkozó köteles a személyek biztonságát vagy a vagyoni értékeket veszélyeztető kár lehetőségének felmerülése esetén haladéktalanul kárelhárítási intézkedéseket tenni és azokról a Megrendelőt azonnal értesíteni. A Vállalkozó tudomásul veszi, hogy munkáját a forgalom fenntartása mellett végzi, ezért kárelhárítási kötelezettsége a közlekedőkre és a járművekre is fennáll.

28. Amennyiben a szerződés meghiúsulására vagy felmondására nem a Vállalkozónak felróható okból kerül sor, a Vállalkozó jogosult követelni az addigi – szerződésszerű – teljesítése igazolt költségeinek kifizetését.

29. Ha az előzetesen egyeztetett helyen és időben a feltételek nincsenek meg az ellenőrzésre vagy vizsgálatra, illetve azok eredménye alapján a munkavégzés nem felel meg a szerződésnek, a Megrendelő a teljesítést nem fogadja el, választása szerint vagy kijavítást kér, vagy - ha a hiba a rendeltetésszerű használatot nem akadályozza, - árleszállítást jogosult alkalmazni.

30. A szerződés keretében megvalósuló munkáknak meg kell felelniük,

a) a Műszaki Előírásokban foglaltaknak,

b) a közúti alágazatot érintő műszaki tartalmú jogszabályoknak,

c) a kötelezően alkalmazandó nemzeti szabványoknak és

d) az Útügyi Műszaki Előírásoknak.

31. A Vállalkozó a munkát csak a közútkezelő által jóváhagyott forgalomterelési, forgalomkorlátozási terv birtokában kezdheti meg, és az abban foglaltak betartása mellett végezheti.

32. A Vállalkozó felelős a teljes és megfelelő kitűzésért és az ahhoz szükséges összes műszer, berendezés és munkaerő biztosításáért. Ha a munkák előrehaladása során bármikor, bármely helyzet, szint, méret, vagy irány vonatkozásában bármilyen hiba vagy eltérés mutatkozik, a Vállalkozónak - ez irányú felszólításra - saját költségén kell az ilyen hibát helyrehoznia. Bármely kitűzésnek a Megrendelő vagy a műszaki ellenőr általi ellenőrzése semmilyen módon nem mentesíti a Vállalkozót azok helyességéért fennálló felelőssége alól. Vállalkozónak gondosan meg kell védenie vagy helyre kell állítania minden alappontot, pontot és más tárgyat, amely a kitűzésére szolgál vagy arra használnak.

33. A kitűzéseket a magyar Mérnök-Geodéziai Szabályzat előírásaival teljesen megegyezően kell elvégezni, a Vállalkozó saját költségén.

34. A kitűzési hibákból eredő minden következményt, kártérítési felelősséget a Vállalkozónak kell viselnie, beleértve az ilyen hibák okozta költségeket is.

35. A Megrendelő, vagy az általa megbízott személy, vagy szervezet ellenőrizheti a kitűzést a megvalósítás bármely szakaszában. Az ilyen ellenőrzésekhez a Vállalkozónak át kell adnia a mérési jegyzőkönyveket, naplókat és a megvalósulási terveket a Megrendelő részére és minden vonatkozásban lehetővé kell tennie az ellenőrző mérések végrehajtását.

36. A Megrendelő a Szerződésben meghatározott bármely munka befejezése előtt bármikor jelezheti az ellenőrzése során feltárt hiányosságokat a Vállalkozónak és azok kijavítására póthatáridőt tűzhet.

37. Ha a Vállalkozó késlekedik ezeknek a hibáknak a kijavításával vagy a hátralévő munkák befejezésével, illetőleg a póthatáridőt nem tartja be, úgy a Megrendelő jogosult a Vállalkozó költségén azok elvégeztetésére, késedelmi kötbér érvényesítésére, és ezeket beszámítással érvényesíteni a Vállalkozó számláival szemben, vagy a teljesítési biztosíték terhére.

38. A Vállalkozó az érdekkörén kívül eső okból keletkezett hiba kijavítására is köteles, az ebből eredő többletköltségeit módosítási igényként jogosult bejelenteni Megrendelőnek, megjelölve az esetleges határidő módosításra vonatkozó igényét is.

39. A Vállalkozó feladatát képezi a szükséges anyagok beszerzése, annak minden költségével együtt.

A Vállalkozó az általa készített terveket, a beépítendő anyagokat és az alkalmazott technológiákat köteles a Megrendelővel véleményeztetni és jóváhagyatni. A Vállalkozó köteles az adott munka megkezdése előtt az alkalmassági vizsgálatokat a Megrendelővel elfogadtatni. A Megrendelő által történő elfogadás azonban nem csökkenti a Vállalkozó teljes körű felelősségét az alkalmazott anyagokért és technológiáért és nem mentesíti szerződéses kötelezettsége alól. A Vállalkozó köteles az alkalmassági vizsgálatok eredményét véleményezni a Megrendelő részére.

40. Minden anyagnak, előre gyártott elemnek, készterméknek és elvégzett munkának, melyet a Vállalkozónak kell beszereznie vagy elkészítenie:

* a jelen szerződésben és a vonatkozó szabványban, műszaki előírásban előírt minőségűnek kell lennie,
* a minősítéshez szükséges minőségi tanúsítványokat be kell szereznie, illetve annak hiányában a Megrendelő által előírt vizsgálatokat kell elvégezni az előkészítés, a gyártás helyén, vagy a beépítés helyszínén. Mindezek megfelelőségéért a Vállalkozónak kell helytállnia.

41. Az összes mintát a Vállalkozónak kell szolgáltatnia saját költségén, ha annak biztosítását a szerződés, szabvány, műszaki előírás vagy alkalmazási engedély írja elő.

42. A Vállalkozó viseli az olyan vizsgálat költségét, amelyet a Szerződés, szabvány vagy Útügyi Műszaki Előírás ír elő, vagy a szerződésszerű teljesítéshez nyilvánvalóan szükséges.

43. Ha bármely - a jelen szerződésben vagy szabványban, műszaki leírásban nem előírt, de a Megrendelő által elrendelt - vizsgálat eredménye azt mutatja, hogy az anyagok, termékek vagy az elvégzett munka nem felel meg az előírásoknak, akkor a vizsgálatok költségét a Vállalkozó viseli.

44. A Vállalkozó a vonatkozó szabványok, műszaki előírások szerinti legmagasabb minőségi szinthez tartozó teljesítést vállal. A Vállalkozó az elvégzett munkájának minőségét tanúsítani köteles, amelyhez a - Megrendelő által jóváhagyott - mintavételi és minősítési terv szolgál alapul. A Vállalkozó a megvalósítást minőségtanúsítási joggal rendelkező laboratóriumokban köteles ellenőriztetni.

45. Vita esetén a Vállalkozó köteles az eltakart munkarészt feltárni. A feltárás és helyreállítás költségét az a fél viseli, akinek a vitatott munkával kapcsolatos álláspontja téves volt.

46. A Megrendelő utasítást adhat bármely munkálat feltárására és/vagy vizsgálatára. Ha egy feltárás vagy vizsgálat eredményéből nem állapítható meg, hogy a Vállalkozó által használt anyag, vagy munkája eltér a jelen szerződésben előírtaktól, ezen a feltárások és vizsgálatok költségével a vállalkozási díjat módosítani kell.

**IV. ALVÁLLALKOZÓKRA VONATKOZÓ ELŐÍRÁSOK**

1. A Vállalkozó jogosult a Kbt. 138. § alapján alvállalkozó(k) igénybevételére. Az alvállalkozókkal kötött szerződésekre a Kbt. továbbá a 322/2015. (X.30) Korm. rendelet szabályai értelemszerűen alkalmazandóak.

2. Az alvállalkozói teljesítés összesített aránya nem haladhatja meg a szerződés értékének 65%-át. Az alvállalkozónak a szerződés teljesítésében való részvétele arányát az határozza meg, hogy milyen arányban részesülnek a szerződés általános forgalmi adó nélkül számított összegéből. Az alvállalkozói teljesítés arányát a Megrendelő az építési napló adatai alapján ellenőrzi.

3. A Vállalkozó tudomásul veszi, hogy a teljesítésben részt vevő alvállalkozó nem vehet igénybe saját teljesítésének 65%-át meghaladó mértékben további közreműködőt.

4. A Vállalkozó a szerződés aláírásával egyidejűleg bejelentette a Megrendelőnek a teljesítés során minden olyan  Alvállalkozót név, cím, adószám, cégjegyzékszám és képviselő megjelölésével (továbbiakban: Alvállalkozói Jegyzék), aki a teljesítésben részt fog venni, továbbá nyilatkozott arról, hogy az általa igénybe venni kívánt Alvállalkozó nem áll a Kbt. 62. § (1) bekezdés szerinti kizáró okok hatálya alatt. Az Alvállalkozói Jegyzék jelen szerződés mellékletét képezi. A vállalkozó a Szerződés teljesítése során köteles minden további igénybe venni kívánt Alvállalkozót Megrendelőnek bejelenteni, és nyilatkozni arról, hogy az általa igénybe venni kívánt Alvállalkozó nem áll fentiek szerinti kizáró okok hatálya alatt.

5. A bejelentés elmulasztása, illetve az alvállalkozók igénybe vételére vonatkozó szabályok megsértése esetén a Megrendelő jogosult a Szerződést 15 napos határidővel, egyoldalú nyilatkozattal felmondani.

6. A Vállalkozó a jogszerűen igénybevett Alvállalkozók tevékenységéért teljes körűen sajátjaként felel, e körben a Szerződésben a Vállalkozó felelősségére vonatkozó szabályok alkalmazása során az Alvállalkozó által kiváltott, vagy kiváltani elmulasztott tényeket a Vállalkozó által kiváltottként vagy elmulasztottként kell értékelni. Alvállalkozó jogosulatlan igénybevétele esetén pedig felelős minden olyan kárért is, amely anélkül nem következett volna be.

7. A Megrendelő jogosult, míg a Vállalkozó jogosult és egyben köteles a Szerződés Alvállalkozókra vonatkozó szabályait az Alvállalkozókkal ismertetni.

**V. ALVÁLLALKOZÓI IGÉNYEK**

1. A Vállalkozó köteles a szerződés teljes időtartama alatt a teljesítéshez igénybe vett Alvállalkozóival megfelelő kapcsolatot fenntartani, esedékes követeléseik határidőben való kielégítését a Szerződés szerint, valamint általános együttműködési kötelezettsége szerint elősegíteni. E körben a Vállalkozó különösen köteles az egyes igazolások, valamint a számla benyújtására meghatározott határidőkre tekintettel egyeztetni az Alvállalkozóival.

2. Vállalkozó köteles Megrendelő felé nyilatkozni arról, hogy a Kbt. 138. § szerinti Alvállalkozói egyenként mekkora összegre jogosultak az ellenértékből. A vállalkozói nyilatkozatból az egyes Alvállalkozók részére teljesítendő összegeknek, valamint azok jogosultjainak egyértelműen megállapíthatónak kell lennie.

3. Amennyibena Vállalkozó az Alvállalkozóval kötött szerződésben kikötött ellenszolgáltatás teljesítését részben vagy egészben megtagadta az Alvállalkozója felé, erről a Megrendelőt haladéktalanul köteles tájékoztatni. . A Vállalkozó által el nem ismert alvállalkozói teljesítések alapján, vagy az alvállalkozói szerződés kapcsán egyébként keletkezett bármilyen követelése az Alvállalkozónak kizárólag a Vállalkozóval szemben érvényesíthető.

9. Felek tudatában vannak annak, hogy az Étv. 39/A. § (6) bekezdésében foglalt szabályoknál fogva a Végszámla Vállalkozó részére történő kiegyenlítésének feltétele, hogy a Vállalkozó igazolja valamennyi Alvállalkozójának a Szerződés teljesítésére nyújtott szolgáltatásából keletkezett követelésemaradéktalan kiegyenlítését.

10. A Vállalkozó köteles az alvállalkozói szerződésben gondoskodni arról, hogy az Alvállalkozó 65%-ot meghaladó mértékben további Alvállalkozót ne vehessen igénybe.

11. A Vállalkozó nem köthet olyan szerződéstaz Alvállalkozóval, amelyben bármely feltétel korlátozza a Megrendelő jelen Szerződésen alapuló jogait, így különösen nem köthet szerződést, amely alapján az Alvállalkozó tulajdonjogát fenntartja bármely elvégzett munka eredményére, vagy szállított dologra.

12. Vállalkozó tudomásul veszi, hogy Megrendelő a Vállalkozó alvállalkozójával, illetve alvállalkozóival nem áll kapcsolatban. Ezzel összefüggésben Vállalkozó köteles alvállalkozóját/alvállalkozóit tájékoztatni, hogy a közöttük fennálló szerződés közbeszerzés közvetlen megvalósításához kapcsolódik, továbbá Vállalkozó köteles alvállalkozóját/alvállalkozóit tájékoztatni, hogy a szerződés teljesítése az Art. 36/A.§-a alá tartozik. Vállalkozó tudomásul veszi, hogy amennyiben a jelen pontban írt kötelezettségeit elmulasztja, annak valamennyi következményét viselni köteles.

**VI. VÁLLALKOZÓI DÍJ ÉS ANNAK MEGFIZETÉSE**

1. A szerződő Felek a vállalkozói díj összegét átalánydíjban állapítják meg:

**Vállalkozói díj:**   nettó ……………………… Ft

2. A szerződés a vállalkozói díjon felül **10% tartalékkeretet**, azaz ………………………… Ft tartalékkeretet tartalmaz.

3. Az ellenszolgáltatás egy része hazai költségvetési forrásból, „*Az adósságkonszolidációban nem részesült települési önkormányzatok fejlesztéseinek támogatására kiírt pályázat*“ keretében kerül finanszírozásra. A fennmaradó részt az Ajánlatkérő önerőből finanszírozza.

4. A szolgáltatások ÁFA tartalmára és megfizetésére vonatkozóan a felek a mindenkori adójogszabályok szerint járnak el.

5 Szerződésszerű teljesítést követően az Ajánlatkérő az ellenszolgáltatást átutalással teljesíti a számla kézhezvételétől számított 30 napon belül az adózás rendjéről szóló 2003. évi XCII. törvény (Art.) 36./A. § rendelkezéseinek, a Polgári törvénykönyvről szóló 2013. évi V. törvény 6:130.§ (1)-(3) bekezdés, és a Kbt. 135. § (1)-(2), (5)-(6) bekezdései alapján. Amennyiben nyertes ajánlattevő alvállalkozót vesz igénybe, a 322/2015. (X.30.) Korm. rendeletben foglaltak szerint jár el az ajánlatkérő. Az ellenszolgáltatás összege magyar forintban kerül kifizetésre. A számla késedelmes fizetése esetében a Ptk. 6:155.§ (1) és (2) bekezdése irányadó.

6.. Megrendelő a Kbt. 135.§ (7) bekezdés értelmében a szerződéskötést követően a szerződésben foglalt – tartalékkeret és áfa nélkül számított - teljes ellenszolgáltatás **5 %-ának megfelelő mértékű előleget** biztosít, melynek kifizetését a Megrendelő legkésőbb az építési munkaterület átadását követő 15 napon belül köteles kifizetni. A Vállalkozó benyújtja a Megrendelő részére az előlegigényléséről szóló nyilatkozatát valamint az előlegszámlát. Az előleg teljes összege a végszámlában kerül elszámolásra.

7. A Vállalkozó 1 előlegszámla, 1 részszámla és 1 végszámla benyújtására jogosult. A Vállalkozó a Megrendelő által Vállalkozó részére megküldött, aláírt Teljesítésigazolásnak megfelelően az alábbiak szerint nyújthatja be a számlákat (vetítési alap az Áfa nélkül és tartalékkeret nélkül számított ellenszolgáltatás):

Előlegszámla: max. 5%-nak megfelelő összeg

1.részszámla: 50%-os teljesítés esetén 30%-nak megfelelő összeg

Végszámla: 100%-os teljesítés esetén 70%-nak megfelelő összeg (melyből az igényelt előleg levonásra kerül)

8. A Vállalkozó végszámla benyújtására jogosult a műszaki ellenőr által leigazolt, hiány- és hibamentes teljesítést (sikeres műszaki átadás-átvételi eljárás) követően haladéktalanul.

9. A vállalkozói díj megállapításának alapja a Vállalkozó által beárazott és kitöltött költségvetési kiírás. A vállalkozási díj tartalmazza a vállalkozói hasznot, a dokumentációban előírt feltételek teljesítéséhez szükséges költségeket, a beruházás megvalósításához szükséges valamennyi költséget, a Vállalkozó tevékenységével összefüggő, azzal járó költségeket, járulékokat és díjakat.

10. Felek az átalánydíj jogi tartalmával tisztában vannak. Az átalánydíj a Megrendelő által szolgáltatott árazatlan költségvetés alapján és a Vállalkozó költségvetése alapján került meghatározásra.

11. Megrendelő többletmunka igényt nem fogad el. Ezzel kapcsolatban Vállalkozó – mint a szerződés tárgyával kapcsolatban kellő szakértelemmel rendelkező személy – jelen szerződés aláírásával kijelenti, hogy a közbeszerzési eljárás alatt teljes mértékben megismerte az elvégzendő feladatot és annak körülményeit, így kijelenti, hogy az általa megajánlott vállalkozói díj valamennyi feltétel kielégítéséhez szükséges munkára (anyagra, berendezési és felszerelési tárgyra, stb.) és a haszonra is fedezetet nyújt, így többletmunkaigényről jelen szerződéssel feltétel nélkül és visszavonhatatlanul lemond, kivéve a Ptk. 6:245 § (1) bekezdésében meghatározott eseteket. Kijelenti, hogy az ár-, árfolyamváltozásokkal, továbbá banki, adózási kondíciók változásával kapcsolatos kockázatokat felmérte, és arra a vállalkozói díj teljes mértékben fedezetet nyújt.

 12. A teljesítésigazolás kiállítására jogosult műszaki ellenőr neve és jogosultsági kódja: ……………………………..

**VII. PÓTMUNKA ELSZÁMOLÁSA**

1. Többletmunka fogalma: A vállalkozó köteles elvégezni a jelen kivitelezési szerződés tartalmát (beleértve a szerződéskötés alapját képező dokumentációt is) képező, de a vállalkozói díj meghatározásánál figyelembe nem vett munkát és az olyan munkát is, amely nélkül a mű rendeltetésszerű használatra alkalmas megvalósítása nem történhet meg.

2. Pótmunka fogalma: A vállalkozó köteles elvégezni az utólag megrendelt, különösen tervmódosítás miatt szükségessé váló munkát is, ha annak elvégzése nem teszi feladatát aránytalanul terhesebbé.

3. A Felek kijelentik, hogy a pótmunka értéke a tartalékkeret terhére elszámolható tételnek minősül, a többletmunka értéke azonban nem számolható el a tartalékkeret terhére. Pótmunka felmerülése esetén a Felek a Kbt. hatályos §-a alapján kötelesek eljárni, figyelembe véve a 191/2009. (IX. 15) Korm. rendelet előírásaira is.

4. A Vállalkozó kijelenti, hogy

* megismerte a dokumentáció részeként rendelkezésre bocsátott tervek tartalmát, és az abban foglalt munkálatok teljes körű megvalósítására vonatkozóan tette meg ajánlatát,
* a többletmunka kockázatát magára vállalja,
* a rendelkezésére bocsátott tervek alapján az építési beruházást szerződésszerűen, teljes körűen, műszaki és minőségi szempontból is kifogástalan állapotban, a vonatkozó jogszabályoknak, műszaki szabályoknak megfelelően készíti el,
* a közbeszerzési dokumentációt áttanulmányozta, az abban foglalt adatokat ismeri
* ajánlati díját a fentiek tudatában alakította ki, teljes körűen és hiánytalanul vállalkozik a szerződés tárgyának a megvalósítására,
* a szerződés teljesítése során felmerülő többletmunkákat külön térítés nélkül elvégzi, annak ellenértékét nem érvényesíti, mivel a vállalkozási díj átalánydíjban került meghatározásra.

5. A Felek az esetlegesen felmerülő pótmunka értékét az alábbiak szerint határozzák meg:

* Vállalkozó által beárazott tételes költségvetés alapján amennyiben tartalmaz az elvégzendő munkának megfeleltethető tételt,
* Amennyiben nem tartalmaz ilyen tételt, akkor az egységár elemzés módszerével,
* Vita esetén mérnöki szakterületen tevékenykedő igazságügyi szakértő bevonásával történik a pótmunka értékének megállapítása. Amennyiben igazságügyi szakértő bevonása szükséges, a felek a szakértő költségét 50-50%-ban viselik.

7. Pótmunka elszámolása kizárólag a szerződő felek megállapodása esetén a műszaki tartalom pontos megadásával, a műszaki ellenőr által jóváhagyott pótmunka esetén lehetséges. Az ilyen módon felmerülő költségeket a tartalékkeret terhére kell elszámolni.

8.A tartalékkeret felhasználását a megrendelő és Vállalkozó folyamatosan nyilvántartja. Annak esetleges túllépése esetén, még az érintett munkák elvégzése előtt a szerződő felek egyeztetést tartanak a fedezet biztosításáról. A fel nem használt tartalékkeret nem számolható el.

9. A pótmunka ellenértéke a végszámlában kerül elszámolásra.

**VIII.  SZERZŐDÉSI BIZTOSÍTÉKOK**

1. Késedelmi kötbér: A Vállalkozó késedelmes teljesítése esetén a késedelemmel érintett naptári napokra vonatkozóan az Áfa nélkül és tartalékkeret nélkül számított ellenszolgáltatás **0,1%-ának** megfelelő **késedelmi kötbért** köteles fizetni a Megrendelő részére. Az esetleges késedelmi kötbér lejárt követelésnek minősül, melyet a Vállalkozó köteles az igénybejelentéstől számított 10 naptári napon belül banki átutalással átutalni a Megrendelőnek. A Vállalkozó mentesül a kötbér megfizetése alól, ha a Megrendelő mulasztása miatt esett késedelembe. A Megrendelő késedelmi kötbért legfeljebb a nettó vállalkozási díj 20 %-áig terjedő mértékben érvényesíthet.

2. Meghiúsulási kötbér: Amennyiben Vállalkozó késedelme a 30 napot meghaladja, a Megrendelő jogosult elállni a szerződéstől. Ebben az esetben a Vállalkozó a vállalkozási díj megfizetésére nem tarthat igényt, továbbá a vállalkozási díj **30 %-ának** megfelelő meghiúsulási kötbért köteles megfizetni az elállás napját követő 15 napon belül.

3. A Megrendelő érvényesítheti a kötbért meghaladó kárát és a szerződésszegésből eredő egyéb jogait is. A szerződésszegéssel okozott kárának megtérítését a Polgári Törvénykönyvről szóló 2013. évi V. törvény (a továbbiakban: új Ptk.) erre vonatkozó szabályok szerint akkor is követelheti, ha a kötbérigényét nem érvényesítette.

4. Teljesítés elmaradásával kapcsolatos igények biztosítéka: A teljesítési biztosíték mértéke a szerződés szerinti, áfa nélkül és tartalékkeret nélkül számított ellenszolgáltatás 3 %-a, melyet óvadékként az ajánlatkérő bankszámlájára történt befizetéssel/átutalással; pénzügyi intézmény vagy biztosító által vállat garancia vagy készfizető kezesség biztosításával, vagy biztosítási szerződés alapján kiállított – a Biztosító készfizető kezességvállalását tartalmazó – kötelezvényével lehet nyújtani.

A teljesítési biztosíték az ajánlatkérőt illeti, ha a Vállalkozó a szerződés teljesítését meg sem kezdi, vagy megkezdi, de nem fejezi be. Megrendelő a teljesítési biztosíték által nem fedezett kára érvényesítésére vonatkozó igényét fenntartja. A biztosíték határidőre (szerződés hatálybalépése) történő rendelkezésre bocsátásáról az ajánlattevőnek az ajánlatban nyilatkoznia kell. A biztosítéknak a teljesítési határidőig érvényesnek kell lennie. A teljesítési biztosítékot a Vállalkozó köteles a szerződés aláírásának napján (mely egyben a szerződés hatálybalépése) átadni a Megrendelő részére.

Jótállás: A Vállalkozó …………… hónap teljes körű jótállást vállalt. A jótállás megjelölt időtartama a sikeres átadás-átvétel időpontjától számítottan értendő. A vállalt jótállási időn kívül a kötelező alkalmassági időre vonatkozó a 12/1988.(XII.27.) ÉVM-IpM-KM-MÉM-KVM rendelet előírásai az irányadók.

Jólteljesítési biztosíték a jótállási kötelezettség teljesítésének biztosítékaként: A jólteljesítési biztosíték mértéke a szerződés szerinti, áfa nélkül és tartalékkeret nélkül számított ellenszolgáltatás **3 %-a,** óvadékként az ajánlatkérő bankszámlájára történt befizetéssel/átutalással; pénzügyi intézmény vagy biztosító által vállat garancia vagy készfizető kezesség biztosításával, vagy biztosítási szerződés alapján kiállított – a Biztosító készfizető kezességvállalását tartalmazó – kötelezvényével lehet nyújtani. A biztosíték határidőre (műszaki átadás-átvételi eljárás) történő rendelkezésre bocsátásáról az ajánlattevőnek az ajánlatban nyilatkoznia kell. A biztosítéknak a jótállási idő lejártáig kell érvényesnek lennie. A jótltejesítési biztosítékot a jótállási időszak kezdő napján (műszaki átadás-átvétel napján) át kell adni a Megrendelő részére.

**XI. TELJESÍTÉSI HATÁRIDŐ**

1. A teljesítési határidő:

Kezdete: ………………..

Vége: ………………..…. (hiány- és hibamentes teljesítési határidő)

2. Minden, a szerződés teljesítését akadályozó, el nem hárítható külső körülmény (vis maior) a befejezési határidő módosítását vonhatja maga után, kivéve, ha bármilyen munkaszervezési (több munkavállaló alkalmazása, munkaszervezés megvalósítása, stb.) eljárással megoldható lett volna a határidő betartása. A határidő módosulásához a Megrendelő műszaki ellenőrének jóváhagyása és a Kbt. 141. §-ban előírt feltételek teljesülése szükséges. Vállalkozó kijelenti, hogy a rendelkezésére álló teljesítési időszak – figyelembe véve az évszakokkal kapcsolatban felmerülő munkavégzést általában akadályozó körülményeket is – elégséges a szerződés határidőben történő hiány és hibamentes teljesítésére. Felek az akadályközlési kötelezettségüknek a Ptk. 6:126. §-a szerint tesznek eleget. Nem eredményezi a teljesítési határidő módosulását az elhárítható, illetve a Vállalkozó által kellő gondossággal előre látható okok miatt bekövetkezett késedelem.

3.A Megrendelő előteljesítést elfogad. Ez ebben az esetben a Szerződés szerinti teljesítésének időpontja és ezen időponthoz kapcsolódóan lépnek hatályba a jelen szerződésnek a teljesítésre, illetve annak elmaradására, hibás voltára vonatkozó rendelkezései.

**X. SZAKMAI FELELŐSSÉGBIZTOSÍTÁS**

1. Vállalkozó kijelenti, hogy legalább 15 millió forint/káresemény limitet és legalább 15 millió forint/év limitet elérő, jelen projektre vonatkozó, a 322/2015. (X.30.) Korm. rendeletben előírt felelősségbiztosítással rendelkezik. Vállalkozó a jelen szerződés megkötésével egyidejűleg köteles a biztosítási kötvény egy másolati példányát a Megrendelő részére átadni. A Biztosítási kötvény másolata a jelen szerződés 4. sz. mellékletét képezi.

2. A biztosítási fedezetnek ki kell terjednie legalább:

- harmadik személynek okozott személyi sérülésre és dologi károkra;

- alvállalkozókra;

3. Vállalkozó köteles a feni biztosítást a teljesítésig a projekt vonatkozásában fenntartani. Fenntartás alatt értik a felek időbeli megszakítás nélküli biztosítás meglétét – amennyiben az összeghatároknak megfelel – függetlenül attól, hogy a biztosító személye megváltozik-e a szerződés hatálya alatt. Ez utóbbi nem minősül jelen szerződés módosításának.

**XI. A MUNKATERÜLET ÁTADÁSA, MUNKAVÉGZÉS**

1. A munkaterületet a Megrendelő legkésőbb a szerződéskötést követő 8  napon belül adja át a Vállalkozónak.

2. Vállalkozó a kivitelezés megkezdésekor (építési munkaterület átadásával egyidejűleg) megnyitja az építési naplót, és azt a vonatkozó rendelkezések szerint naprakészen vezeti. Megrendelő a szerződés teljesítésének ellenőrzése során az építési napló adatai alapján ellenőrzi, hogy a teljesítésben csak a Kbt. 138.§ (2) és (3) bekezdésében foglaltaknak megfelelő alvállalkozó vesz részt, és az alvállalkozói teljesítés aránya nem haladja meg a Kbt. 138.§ (1) és (5) bekezdésében meghatározott mértéket.

3. Felek megállapítják, hogy az átadás-átvétel vonatkozásában a munkaterület megfelelő, ha a munkavégzés helyére az anyag szállítása gépi vagy kézi erővel megoldható és a munkavégzés a tényleges munkavégzés helyén megkezdhető.

4. A Vállalkozó a kivitelezési munkálatok ellátásához szükséges energiaigényét elsődlegesen saját maga köteles biztosítani, arra a Megrendelő nem köteles.

5. A munkaterület átadását követően a személy-, vagyon-, és munkabiztonságról, a környezetvédelmi szabályok betartásáról a Vállalkozó köteles gondoskodni. Vállalkozó felel a Megrendelő, ill. harmadik személyek vonatkozásában azok vagyontárgyaiban, életében, testi épségében, ill. egészségében a neki felróható módon keletkezett hiányokért, ill. károsodásokért.

6. Vállalkozó köteles a keletkezett hulladékot a jogszabályoknak megfelelően gyűjteni, és hivatalos hulladéklerakó-helyre szállítani, valamint ezt a Megrendelő felé megfelelően igazolni.

**XII. KAPCSOLATTARTÁS, JOGNYILATKOZATTÉTEL**

1. Jelen szerződéssel kapcsolatban joghatályos nyilatkozattételre jogosult személyek az alábbiak, akik jognyilatkozataikat kizárólag írásban, az átvétel idejét igazoló módon tehetik meg érvényesen. Felek ez alatt értik a telefax ill. az e-mail üzenetek váltását, ha annak átvétele igazolható, valamint az építési naplóba az arra jogosult által tett bejegyzést is. A Szerződő felek jelen szerződés teljesítése során kötelesek együttműködni. Szerződő Felek rögzítik, hogy a kapcsolattartás tekintetében elsődlegesen az e-mailt részesítik előnyben.

Megrendelő képviselője:

Név:

Cím:

Tel:

A megrendelő a kivitelezést a műszaki ellenőr útján ellenőrzi és a teljesítést együttesen igazolják. A Megrendelő a 191/2009. (IX.15.) Korm. r. 16. § (1) b) pontja alapján a teljesítést a műszaki ellenőr igényebevételével ellenőrzi. A műszaki ellenőr a Megrendelő képviseletében jár el.

Megrendelő nevében teljesítés igazolására jogosult műszaki ellenőr:

Cégnév:

Név:

Cím:

Tel:

Jogosultság:

Vállalkozó képviselője:

Név:

Cím:

Tel:

Felelős műszaki vezető neve, jogosultsági kódja:

Név:

Tel:

Jogosultság:

 2.  Megrendelő és Vállalkozó egymás írásbeli megkereséseire azok kézhezvételétől számítva 2 munkanapon belül írásban érdemi nyilatkozatot kötelesek tenni.

3.  Megrendelő képviselője jogosult a kivitelezés során bármikor a munka állását ellenőrizni, és ezek eredményéről az építési naplóba bejegyzéseket eszközölni.

**XIII. ÁTADÁS ÁTVÉTELI ELJÁRÁS**

1. Amikor a Vállalkozó a szerződés szerinti munkákat teljes egészében elkészítette és beszerzett minden szerződés szerinti dokumentumot (megvalósulási dokumentáció 3 példány papír alapú, 1 pld digitális), minősítési dokumentumok, alkalmazott anyagok, szerkezetek bizonylatai) és amit a vonatkozó jogszabályok előírnak, a Vállalkozó értesíti a Megrendelőt a munkák befejezéséről.

2. A Vállalkozó a munkát a megjelölt teljesítési határidőben, de előzetes értesítés után, átadás-átvételi eljárás keretében adja át a Megrendelőnek. Az átadás-átvételi eljárás arra szolgál, hogy a Megrendelő meggyőződjön arról, hogy a Vállalkozó a szerződésben meghatározott munkát a terveknek, műszaki előírásoknak megfelelően, teljes körűen, I. osztályú minőségben, I. osztályú anyagok felhasználásával elkészítette-e. Az átadás-átvételi eljárás előkészítése és lefolytatása a Megrendelő feladata. Ha Megren­delő elfogadja a Vállalkozó készre jelentését, az értesítés kézhezvételétől számított 15 napon belül meghirdeti a mű­szaki átadás-átvételi eljárást, és arra meghívja valamennyi érdekelt hatóságot, szakható­ságot, üzemeltetőt.

3.Az átadás-átvételi eljárás során a Megrendelő jegyzőkönyvben rögzített hiba- és hiányjegyzéket vesz fel, melyet átad Vállalkozónak, aki a lehető legrövidebb időn belül köteles a jegyzékben szereplő hibákat megszüntetni. A jegyzőkönyvben kell rögzíteni a teljesítést, annak esetleges hiányait és hibáit, valamint a szavatossági igényeket. A teljesítési igazolás kiállításának feltétele a beruházás hiba- és hiánymentes teljesítése, valamint a teljeskörű átadási dokumentáció szolgáltatása (a szükséges nyilatkozatokkal, minőségi bizonylatokkal) a Megrendelő részére.

4. Vállalkozó a műszaki átadás-átvételi eljárás folyamán - amennyiben a jelen szerződés tárgyát ez érinti - nyilatkozik, hogy a dokumentációban előírt és a vonatkozó rendeletek szerint meghatározott előírásokat teljesítette és a kivitelezés során az építési-, hatósági engedélyekben foglaltaknak eleget tett. A Vállalkozó az átadás-átvétel sikeres lebonyolításához átadja megrendelőnek átadási dokumentációját a szükséges nyilatkozatokkal, minőségi bizonylatokkal.

5. Az átadás-átvételi eljárás eredményességétől függően a Megrendelő kiadja a teljesítési igazolást, vagy eredménytelenné nyilvánítja az eljárást és alkalmazza a jelen szerződésből és a Ptk. előírásaiból eredő jogkövetkezményeket. Ha úgy találja, hogy a munkákkal érintett építmények rendeltetésszerű üzemeltetési lehe­tősége a hiányok fennállása mellett is biztosított, a Vállalkozó hiánypótlási kötelezettségével átveszi a munkát, de a teljesítési igazolást csak a hiánymentes teljesítést követően adja ki.

6. Amennyiben valamely munkarész a minőségi szintre vonatkozó előíráso­kat nem elégíti ki, a Megrendelő kizárólagos joga dönteni abban, hogy azt csökkentett ér­tékű teljesítés­ként elfogadja-e, vagy ragaszkodik a kijavításhoz. Csökkentett értékű munkarész elfoga­dása esetén a Megrendelő a vállalkozói díjat a minőségcsökkenés általa meghatározott arányá­ban Vállalkozó még ki nem fizetett számláival szemben beszámítással is csökkentheti. Aszfaltburkolatok esetén, az értékcsökkenés kiszámításánál, Megren­delő a szerződés aláírásakor hatályos Útügyi műszaki előírásban foglaltak figyelembe vételével jár el.

7. Az átadás-átvételi jegyzőkönyvben fel kell tüntetni azo­kat a hibákat vagy hiányosságokat, amelyek a rendeltetésszerű használatot ugyan nem befo­lyásolják, de amelyek teljesítése, javítása vagy pótlása szükséges, a Megrendelő által meghatározott határidőn belül. A jegyzőkönyvben rögzíteni kell azokat a hibákat és hiányosságokat is, amelyek befolyásolják a rendeltetésszerű használatot. A szerződésnek meg nem felelő teljesítés átvétele a Megrendelő részéről nem jelent lemondást a szerződésszegésből eredő igények érvénye­sítéséről.

8. Teljesítési igazolás: Amikor a szerződésben meghatározott munkák teljes egészében elkészültek és az átadás-átvé­tel sikeresen lezárult, a Megrendelő kiadja a teljesítési igazolást. Ezen igazolás kiadásá­nak feltétele a jótállási biztosíték szolgáltatása. A teljesítési igazolás birtokában a Vállalkozó benyújthatja a végszámla tervezetét.

**XIV. SZERZŐDÉSTŐL VALÓ ELÁLLÁS, MEGSZŰNÉS, FELMONDÁS**

1. Megrendelő jogosult elállni a szerződéstől, ill. azt felmondani, ha:

* a Vállalkozó ellen az illetékes bíróság jogerős végzése alapján felszámolási eljárás indul; vagy
* a Vállalkozó a vele szembeni csődeljárás során fizetési halasztásban részesül; vagy
* a Vállalkozó végelszámolás iránti kérelme (amennyiben gazdasági társaságról van szó) a cégbíróságnál benyújtásra került; vagy
* a Vállalkozóval szemben az illetékes cégbíróság előtt megszűntetési, törlesztési eljárás indul;
* Vállalkozó a Szerződésben foglalt bármely egyéb kötelezettségének nem tesz eleget, és emiatt a Szerződés feljogosítja a Megrendelőt a felmondásra vagy az elállásra, vagy
* Jogszabályon alapuló felmondási vagy elállási okok fennállnak.
* A 21. napon, azaz a késedelmi kötbér maximális mértéke a 20 napot eléri;
* Ha a Vállalkozó
  + ellen a Cégközlönyben közzétett módon csőd-, felszámolási, végelszámolási, hivatalból törlési, vagyonrendezési eljárás indult vagy végrehajtási, adósságrendezési eljárás van folyamatban;
  + 30 napot meghaladó időre köztartozóvá válik;
  + a szerződés teljesítését határidőben nem kezdi meg, vagy annak teljesítésével – érdekkörében felmerült okból – 20 napos késedelembe esik;
  + érdekkörében felmerült okból következik be a projekt meghiúsulását vagy tartós akadályoztatását előidéző körülmény;
  + részéről, vagy harmadik személy részéről nyújtott biztosíték megszűnik, megsemmisül vagy értéke egyébként számottevően csökken, és megfelelő új biztosíték, vagy az értékcsökkenésnek megfelelő további biztosíték nyújtásáról a KSZ felszólítására a megszabott határidőn belül nem intézkedik;
  + tevékenységének valamely jogszabály rendelkezéseit sértő volta ellenőrzésre jogosult szerv által megállapításra kerül;
  + a szállító előleg összegét a szerződés teljesítését biztosító céltól eltérő módon hasznosítja vagy használja fel, vagy a felhasználás támogató általi ellenőrzését megakadályozza;
  + valótlan, hamis adatszolgáltatása hitelt érdemlően bebizonyosodik.

2. Az elállás és felmondás esetére a Ptk. 6:249. §-ban foglaltakat kell figyelembe venni. A Vállalkozónak ilyen esetben az elvégzett munka megtérítésére csak a Ptk.-ban foglaltak figyelembevételével lehet igénye.

3. Kbt. 143.§ alapján a Megrendelő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

1. feltétlenül szükséges a szerződés olyan lényeges módosítása, amely esetében a 141. § alapján új közbeszerzési eljárást kell lefolytatni;
2. a Vállalkozó nem biztosítja a 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a 139. §-ban foglaltaknak; vagy
3. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

4. A Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

5. A Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

1. a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;
2. a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

6. A Vállalkozó jogosult jelen Szerződéstől való elállásra, ha Megrendelő - neki felróhatóan – a munkaterület átadási kötelezettségét a következményekre történő figyelmeztetés ellenére, a felszólítás átvételétől számítva is 15 napot meghaladóan elmulasztja.

7. Vállalkozó jogosult a szerződéstől elállni, ill. azt felmondani, ha a Megrendelő – Vállalkozó által biztosított, legalább 30 napos póthatáridő ellenére sem – tesz eleget a fizetési kötelezettségének.

**XV. VEGYES ÉS ZÁRÓ RENDELKEZÉSEK**

1. Jelen szerződést a felek a teljesítésig kötik.

 2. Jelen szerződés csak a Kbt. 141.§ alapján módosítható.

3. Felek esetleges vitás ügyeiket egyeztetés útján rendezik, ennek eredménytelensége esetén a jogviták eldöntésére - hatáskörtől függően – kikötik a Komáromi Járásbíróság, illetve a Tatabányai Törvényszék kizárólagos illetékességét.

4. A Vállalkozó köteles a szerződés teljesítése során tudomására jutott információkat, adatokat, valamint a munkavégzés során készült iratokat, dokumentációkat üzleti titokként – a vonatkozó jogszabályi előírások megtartásával – bizalmasan kezelni, s ezt bármely közreműködőjétől azonos feltételekkel megkövetelni. Megrendelő hozzájárulása nélkül mindezekbe harmadik személyek részére betekintést nem engedhet, ezekről információkat nem nyújthat.

5. E szerződésben nem szabályozott kérdésekben a Ptk., a Kbt., valamint a 322/2015. (X.30.) Korm. rendelet vonatkozó rendelkezései az irányadók.

6. Jelen szerződést Felek, mint akaratukkal, mindenben megegyezőt, jóváhagyólag aláírják. A jelen szerződés 6 azonos, a Felek által aláírt példányban készült, magyar nyelven, melyből 2 példány a Vállalkozót, valamint 4 példány a  Megrendelőt illeti meg.

 Kelt: Komárom, 2017………………

|  |  |  |
| --- | --- | --- |
| ……………………….. | …………………………. | ……………………………….………… |
| Dr. Molnár Attila | Dr. Baksa-Ströcker Renáta | ………………………………..…………. |
| polgármester | jegyző | …………………………………………… |
| Komárom Város Önkormányzata | |  |
| Megrendelő | | Vállalkozó |

Pénzügyi ellenjegyző:

|  |
| --- |
| …………………………………. |
| Szatmári Zsuzsanna |
| Közgazdasági és Pénzügyi Osztály vezetője |

**MELLÉKLETEK:**

1.számú melléklet: Ajánlattételi felhívás és dokumentáció

2. számú melléklet: Nyertes ajánlattevő ajánlata, hiánypótlásra adott válasza

3. számú melléklet: Teljesítési biztosíték

4. számú melléklet: Felelősségbiztosítási kötvény másolata

5. számú melléklet: Alvállalkozói jegyzék

**Iv. Közbeszerzési Műszaki Leírás**

**A mellékelt műszaki leírás és árazatlan költségvetési kiírás**

1. Amennyiben nem közös ajánlattétel van [↑](#footnote-ref-1)
2. A megfelelő rész aláhúzandó [↑](#footnote-ref-2)